RUGIPP nadležna u procesima o imovinsko-pravnim odnosima Srba izbjeglih iz FBiH\nPetak, 21.05.2021., 20:19 Petak, 21.05.2021., 20:19\nU Trebinju je danas počela dvodnevna konferencija o zaštiti imovine Srba u Federaciji BiH u organizaciji Republičke uprave za geodetske i imovinsko-pravne poslove (RUGIPP), a jedan od njenih ciljeva jeste da ljudi na vrijeme i u skladu sa zakonom učestvuju u procesu harmonizacije kako ne bi došlo do gubitka prava na imovinske nepokretnosti.\nNa konferenciji u Trebinju učestvuju sve relevantne institucije iz Srbije, savjetnik srpskog člana i predsjedavajućeg Predsjedništva BiH Boško Tomić, kao i gradonačelnik Trebinja Mirko Ćurić.\nPomoćnik direktora za normativne poslove i evropske integracije i geodetske i imovinsko-pravne poslove Republičke uprave Jasenko Nedinić rekao je novinarima da je Republička uprava zaključkom Vlade dobila nadležnost da upravlja procesima kada je riječ o imovinsko-pravnim odnosima Srba izbjeglih iz Federacije BiH.\n– Suština problema naših ljudi koji se nalaze u Federaciji jeste različit način izlaganja i osnivanja novog katastra. U Republici Srpskoj mi sprovodimo proces izlaganja i osnivanja novog katastra gdje smo u obavezi da svakog građanina pozovemo, dok je u Federaciji BiH situacija drugačija, tamo ne šalju lične pozive, nego se poziv objavi u Službenom glasniku FBiH – rekao je Nedinić.\nPrema njegovim riječima, Srbi imaju problem da uopšte dođu do informacije o procesu izlaganja neke opštine a u rješavanju tog problema pomažu im regionalne kancelarije Republičke geodetske uprave.\nOn je istakao da je zadatak konferencije da određene smjernice kada je riječ o saradnji institucija Vlade Srbije i Srpske kao i Republičke uprave koja je upravo određena od strane Vlade Republike Srpske da vodi ovaj proces.\nTomić je naglasio da ljudi koji se bore da bez ičije pomoći zadrže svoju imovinu, nailaze na mnoštvo problema.\nTomić je izrazio spremnost da se pomogne ukoliko u Republici Srpskoj bilo ko Bošnjaka, Hrvata ili Srba, kaže da ima problem sa povratom imovine.\n– Onaj ko nije izgubio svoje imanje, ne zna šta to znači. Kad neko kaže, pa dobro, napravićeš kuću nije problem, šta će sa grobovima, sa onim što je vjekovno bilo njegovo. Šta ćemo sa imovinom Srpske pravoslavne crkve u Sarajevu, sa Ekonomskim fakultetom i mnogim drugim objektima – upitao je Tomić i rekao da svega 10 odsto srpskog stanovništva živi na prostoru Federacije BiH, a i oni nemaju mira i ne mogu da vrate svoju imovinu.\nGradonačelnik Trebinja Mirko Ćurić rekao je novinarima da je osnovna poruka koja se šalje ovom konferencijom da je potrebno doći do podataka na koji način se sprovode te procedure, kako da ljudi ostvare prava da vrate imovinu koja je bila njihova prije rata te da se ovakvim konferencijama treba pronaći rješenje.\nPredsjednik Odbora za Srbe u regionu i dijaspori Narodne skupštine Srbije Milimir Vujadinović kaže da je važno ovu temu podići na viši nivo.\n– Ovu temu smo već pokrenuli na sjednicama ovog odbora gdje su ljudi iz Republičke geeodetske uprave i predstavnici udruženja, bili gosti našeg odbora. Mi smo im obećali pomoć Republike Srbije. Srbi se svuda u regionu susreću sa ovakvim problemom tamo gdje nema jasno deFinisane političke institucije – objasnio je Vujadinović.\nOn je čestitao institucijama Republike Srpske što su prepoznale značaj ovoga svega i pokrenuli akciju za pomoć tim ljudima jer nije to ni mali broj ljudi kao ni mala površina imovine.\n– Pet stotina hiljada ljudi, odnosno njihova imovina je predmet ovih razgovora. I mi ćemo im stajati na raspolaganju jer je prirodno da je najveći broj imigracija išao u Srbiju – zaključio je Vujadinović.\nRegionalne kancelarije Republičke geodetkse uprave koje pružaju stručnu pravnu pomoć za Srbe u Federaciji BiH se nalaze u Mrkonjić Gradu, Banjaluci, Bijeljini, Zvorniku, Istočnom Sarajevu i Nevesinju.


“Žene u crnom” dobile slučaj na sudu :: Balkan Insight\nVest 27 Mar 12\n“Žene u crnom” dobile slučaj na sudu\nDržava je prekršila osnovna prava nevladine organizacije, odlučio je srpski sud u ponedeljak.\nPrema odluci Ustavnog suda, srpske vlasti su, zabranivši 2008. godine marš “Žena u crnom”, pogazile pravo ovog udruženja na slobodu okupljanja, pravo na pravično suđenje i pravo na delotvorni pravni lek.\nBeogradska policija je 8. marta 2008. godine, bez objašnjenja, zabranila skup pod nazivom “Sto godina borbe” u organizaciji “Žena u crnom”, antimilitarističke, mirovne organizacije.\nTokom procesa, predstavnici policije tvrdili su da je “kritičnog dana na teritoriji grada Beograda održano više sportskih, kulturnih i drugih manifestacija povišenog rizika, gde se osnovano moglo očekivati okupljanje neformalnih grupa i ekstremnih navijačkih grupa, što bi za posledicu imalo ugrožavanje bezbednosti i imovine”.\nMeđutim, policija je dozvolila drugim organizacijama civilnog društva, kao što su “Sigurna kuća” i Forum žena Demokratske stranke, da se 8. marta okupe u centru Beograda.\n“Tadašnja odluka o zabrani održavanja skupa u pokretu braniteljki ljudskih prava predstavljala je arbitrarnu odluku zasnovanu na političkim motivima”, saopštio je Komitet pravnika za ljudska prava (YUCOM), koji zastupa udruženje.\nNevladina organizacija “Žene u crnom” osnovana je u oktobru 1991. godine, na početku raspada bivše Jugoslavije. Njen cilj bio je da učini vidljivim nenasilni otpor militarizmu, ratu, seksizmu i nacionalizmu.\nBila je posebno aktivna tokom sukoba u regionu devedesetih, boreći se za prava žrtava i zalažući se za istinu i pomirenje.\nNedavno se ova organizacija našla u centru medijske pažnje zbog protesta protiv novog spomen-obeležja podignutog žrtvama rata devedesetih.\nUdruženje tvrdi da su beogradske vlasti, posvetivši spomenik “žrtvama i braniteljima otadžbine od 1990. do 1999. godine”, dodelile isti status žrtvama i počiniocima.


Malinari prete obustavom berbe - OGLASNA TABLA - INFO\nMalinari prete obustavom berbe\n12 јуна, 2019 01750\nIz godine u godinu muka malinara je, kako kažu, sve veća.\nTako je i sada pred početak berbe koje možda i neće biti – jer to je ono što mnoge zasade čeka, ako otkupljivači i izvoznici budu insistirali na ceni od 100 dinara za kilogram maline, koliko su prethodnih dana ponudili. Neverovatno niska cena, kaže za Danas proizvođač iz ariljskog sela Trešnjevica Milan Radojičić.\n– Ako se nešto ne promeni lično ću u roku od 10 do 15 dana pozvati sve proizvođače da ne idu u berbu, jer nema svrhe, ako ne oberemo koštaće i nas, ali će još više koštati hladnjačare jer neće imati šta da otkupe – ističe Radojičić, iz Udruženja Vilamet.\nPre samo dva meseca nije izgledalo da će biti ovako – na sastanku u Vladi, na kome su učestvovali i predstavnici malinara potvrđena je proizvođačka cena malina od 139,3 dinara po kilogramu za ona područja u kojima je prinos nekih osam tona po hektaru, dok je cena malina za prinos od 10 do 12 tona po hektaru 110,9 dinara.\nDva meseca posle ovog saopštenja Ministarstva poljoprivrede, otkupljivači su ponudili cenu od 100 dinara, što je za proizvođače neprihvatljivo.\n– Ovo će biti treća uzastopna godina u kojoj je jako loš rod, zbog kiše i snega biće na nivou od 30.000 tona, što je duplo manje nego prošle godine. Međutim, ništa bolje nije prošla malina ni u Čileu gde je u prvoj od dve berbi rod bio 34.000 tona, dok su Poljaci doživeli krah. I u takvoj situaciji kada maline nema na tržištu dovoljno, oni nude cenu od 100 dinara, što je nezamislivo – napominje Milan Radojičić.\nZbog loše berbe, u Poljskoj, kako kaže, još nije formirana cena, dok je u Čileu iznad proseka.\n– Kako onda nešto čega na tržištu nema dovoljno može da ima tako lošu cenu? Osim ako se ne radi o monopolu otkupljivača, koji određuju cenu. Sa njima se ne zna ništa, ni otkupna cena, ni kada će sve biti plaćeno, sve je neizvesno – ističe naš sagovornik.\nNa pitanje zašto se onda proizvođači ne udruže sami, i stanu u kraj borbi sa otkupljivačima tako što će imati sami svoje hladnjače Radojičić kaže da je to stara priča, ali da je jako teško udružiti ljude, jer su sumnjičavi i uvek misle da će na kraju biti prevareni. On se plaši da bi insistiranjem na ovoj ceni moglo spontano doći do problema, ali veruje da će se naći rešenje.\n– Svi kažu da se država ne meša, da je tržište to koje uređuje cenu, ali to nije tačno. Ovde se država meša, a reći ću vam i zašto znam da je tako, jer jedini put kada je malina imala dobru cenu od 2,4 evra za kilogram to je bilo 2008. u trenutku kada u Srbiji nije bila formirana Vlada. Nikada posle nismo imali tako dobru cenu maline – napominje Radojičić. Za ovog proizvođača maline, koji je svoje zasade ove godine smanjio za 30 ari, cenu ispod 200 dinara za kilogram bilo bi „sramota i pominjati“.\nPre nekoliko dana na najavu cene od 100 dinara reagovao je i predsednik Asocijacije proizvođača malina i kupina Srbije Dobrivoje Radović rekavši da je takva cena neprihvatljiva i da je stručna komisija utvrdila da najmanja proizvođačka cena ne sme biti manja od 140 dinara. Radović je za sve manji prinos malina i kupina optužio izvozni lobi koji, kako je rekao za Betu, hoće da otkupi to voće za bagatelu.\nNi za 3.000 dinara dnevno nema ko da radi\nProizvođači malina u Srbiji imaju problem ne samo sa vremenskim uslovima, kišom i snegom koji su ove godine prepolovili rod, već i sa nedostatkom radne snage.\n– U problemu smo jer je radnika sve manje. LJudi traže 3.000 dinara za dan, ali čak ni za taj novac ih nema dovoljno. Nekada je u Arilju po sezoni bilo i do 10.000 i 12.000 berača, a sada ako bude i pola od toga biće dobro – ističe Radojičić.\nOd 13. do 15. juna izvodiće se radovi na asfaltiranju Banjičke ulice\nOtvaranje letnje sezone na Torniku od 14. juna


Croatia Airlines pokušava da stabilizuje finansijsku situaciju\nKompanija Croatia Airlines (CA) ostvarila je u prvoj polovini 2020. godine gubitke u iznosu od 173,2 miliona kuna, u odnosu na 84,5 miliona gubitaka u odgovarajućem šeriodu 2019. godine, navodi u saopštenju hrvatska državna avio kompanija.\nVeći gubici su posledica pandemije koronavirusa koja je pogodila industriju vazdušnog saobraćaja širom sveta.\nOperativni gubici su, u stvari, 155,4 miliona kuna.\nU prvoj polovini 2020. godine CA je obavila 5.661 letova, što je za 57% manje u odnosu na isti period 2019. godine. Broj prevezenih putnika na letovima CA smanjio se za 66%, što je za 630.000, na 330.9435 putnika.\nTrenutno Croatia Airlines pruža usluge povezivanja Zagreba i 14 evropskih destinacija, kao i pet aerodroma u Hrvatskoj.\nZa vreme zabrana kretanja vezanih za COVID, kompanija je pomogla u repatrijaciji 23.000 Hrvata, a takođe je svoje avione stavila na raspolaganje Vladi za prevoz medicinske humanitarne pomoći.\nPrema EX-Yu-aviation, Croatia Airlines očekuje da će se broj putnika u 2020. godini smanjiti za 60% u odnosu na prošlogodišnji rekord od 2.179 miliona, usled pandemije koronavirusa. Kao rezultat toga, verovatno će prevesti manje od milion putnika, prvi put od 1999. godine. Kompanija navodi da je najveći pad broja putnika registrovan u aprilu i iznosio je 95% zbog zastoja u celom svetu i održavana je samo jedna linija. Cifre su u maju smanjene za 94%, a u junu za 81%. Avio-kompanija je saopštila da je u ova tri meseca imala minimalan prihod. U ovom trenutku broj rezervacija je u avgustu smanjen za 65%, u septembru za 64% i u oktobru za 56% u odnosu na prošlu godinu.\n(€ 1 = 7,5 HRK)


Aktuelno / Štampa / Predstavljene inovativne tehnologije đubrenja\nKompanija Elixir Zorka je već tradicionalno organizovala niz stručnih predavanja u toku zimskih meseci, koja su održavana u svim regionima naše zemlje. Poslednja dva, organizovana u Zrenjaninu 28. februara i Somboru 4. marta, bila su specijalizovana i posvećena primeni mikrogranulisanog startnog đubriva Super Start. Oko 200 poljoprivrednih proizvođa koji su prisustvovali skupu u Zrenjaninu i 100 u Somboru potvrđuju spremnost profesionalnih poljoprivrednika da ulažu u proizvodnju i da prihvate inovativne tehnologije đubrenja.\nRazlog za održavanje ovih seminara je prezentacija rezultata u implementaciju mikrogranulisanog đubriva Super Start u Svetu i razmena iskustava sa domaćim korisnicima. Cilj je i da se domaćim poljoprivrednim proizvođačima prikaže da konstantna ulaganja u nove tehnologije proizvodnje i koncept đubrenja kakav je Super Start doprinosi stabilnosti u proizvodnji i veću zaradu.\nU sklopu predavanja prezentovane su i aktivnosti kompanije Elixir na svetskom tržištu. Zahvaljujući kontinuiranom ulaganju u proizvodne procese i kvalitet proizvoda kompanija posluje i na najzahtevnijim svetskim tržištima.\nZa sada kompanija Elixir izvozi svoje proizvode u oko 65 zemalja sa tendencijom daljeg rasta.\nJedna od tema bila je i preporuka Elixir Zorke za prolećnu setvu ratarskih kultura. Najadekvatnija standardna kompleksna đubriva su poznata đubriva iz linije Basic NPK 8:15:15 i NPK 6:24:12, iz linije Premium formulacija NutriVeg, kao i odlična formulacija NPK 16:27:7 iz poslednje linije proizvoda Supreme, koja je nastala kao kruna razvoja kompanije.


Prijavi se na Media LAB - petodnevni trening o novim trendovima u novinarstvu! | Novosadska Novinarska Škola\nUkoliko si mladi novinar/novinarka, ili si student/studentkinja novinarstva onda je Media LAB prava prilika za tebe!\nOvaj petodnevni trening počinje 6. a završava se 10. decembra, a cilj je da svoje učesnike uvede u najnovije trendove u novinarskoj profesiji i da ih obuči u korišćenju savremenih alata za istraživanje i izveštavanje. Media Lab se održava u Novom Sadu, a svi troškovi ovog programa, uključujući smeštaj i hranu, su pokriveni od strane organizatora.\nBroj učesnika je ograničen, pa vas molimo da do 2. decembra (ponedeljak) ispunite prijavu za učešće koja je dostupna ovde.\nPredavači na Media Lab-u biće ugledni novinari i saradnici medija koji poštuju visoke kriterijume u novinarstvu, kao što su KRIK, CINS, Deutsche Welle, i FakeNews Tragač. Predavači će polaznike upoznati sa temama kao što su: napredne istraživačke tehnike, provera informacija, pretraga baza podataka, digital storytelling i mobilno novinarstvo. Nakon završenog treninga, učesnici će imati priliku da rade na sopstvenim pričama u naredna tri meseca uz mentorstvo novinara koji su osvedočeni profesionalci.\nMentorski tim čine:\nVladimir Kostić (Slobodni novinar)\nZoran Strika (Radio 021, Cenzolovka)\nDinko Gruhonjić (Autonomija, Voice)\nPrijave su otvorene do ponedeljka 2. decembra, a učesnici će o rezultatima prijave biti obavešteni u utorak 3. decembra.\nMedia LAB je pilot projekat razvijen od strane Novosadske novinarske škole uz saradnju i podršku „Media Incubator for the Western Balkan“ programa Free Press Unlimited-a, koje finansira Ministarstvo spoljnih poslova Holandije.\nZa dodatne informacije pišite nam na milovan@novinarska-skola.org.rs\nPrethodni članakPrijava za učešće na fokus grupi o medijima Sledeći članakPoziv za studente da se prijave na trening o dekonstrukciji lažnih vesti


Niška televizija » Dveri: Vanredni parlamentarni izbori do kraja godine\nObjavljeno 21.03.2015. 18:06\nBEOGRAD – Pristalice pokreta Dveri danas su u centru Beograda protestvovali protiv politike Vlade Srbije i najavili da će takve skupove održavati svuda po Srbiji sa ciljem da do kraja godine budu raspisani vanredni parlementarni izbori.\nTokom protesta, koji je počeo ispred zgrade vlade u prisustvu jakih policijskih snaga nije bilo incidenata a okupljeni su uz zastave Dveri uglavnom nosili i transparente sa likom ruskog predsednika Vladimira Putina.\nUz oštre kritike politike vlade i premijera Aelksandra Vučcih, predstavnici Dveri su najavili i da je protest prvi u nizu okupljanja po Srbiji a čiji je cilj da do kraja godine „vlada padne i budu raspisani vanredni parlamentarni izbori“.\nPredstavnik Dveri Boško Obradović je istakao i da je cilj da posle tih izbora Srbija dobije patriotsku vladu istakavši da je Srbiji dosta ponižavanja i vređanja „i najveće prevare zvane Srpke napredna stranka“.\nZaustavljanje puta Srbije u EU i NATO i okretanje Rusiji, poništavanje Briselskog sporazuma, raskid saradnje sa MMF, vraćanje plata i penzija na prethodni nivo, oslobađanje medija a posebno RTS-a,..neki su od zateva Dveri koji su predastavnici tog porketa predali na portirnici vlade.\nOni, kako je navedeno u zahtevima koje je pročitao predstavnik Dveri Vladan Glišić traže i da se Telekom i EPS ne privatizutuju,da se ispunene zahtvi prosvetnih radnikia, zaštiti domaća poljoprivreda…\nGovornici su oštro kritikovali Vučiha, posebno zbog nedavne posete bivšeg britanog premijera Tonija Blera Srbiji dok su okupljeni na svaku pomenu premijerovog imena odgovarali nizom uvreda na njegov račun.\nMeđu govornicma je bio i akdemik Kosta Čavoški koji je posebno kritikovao aktuelnu vladu zbog odnosa prema Kosovu i\nMetohiji a svoje izlaganje je završio rečima: „Dole Vučićva vlada, smrt izdajnicima“.\nProtest, koji je počeo ispred zgrade vlade završen je ispred sedišta RTS-a u Takovskoj ulici gde je od rukovodstva javnog servisa zatraženo da i predstavnici Dveri budu zastupljeni u programu.\nTanjug 21.03.2015 16:13\nPozitivna Srbija: Potpisi za smenu direktora Narodnog pozorišta (VIDEO)


Piccola Università Trst – Kursevi i škole jezika u inostranstvu\nDate: April 3, 2018Author: Ino Agencija 0 Comments\nŠkola italijanskog jezika Piccola Università Italiana započela je sa radom davne 1993. godine kao „Kulturni kafe“ gde se italijanski učio na opušten način i učionica je više ličila na kafić. Od 2004. godine, ovu školu jezika odobrilo je i italijansko Ministarstvo obrazovanja i od tada škola nosi današnje ime.\nŠkola radi na dve lokacije – u Trstu i Tropei, mestu na jugu Italije u Kalabriji, a časove drže univerzitetski obrazovani profesori kojima je maternji jezik italijanski. Pored učenja gramatike italijanskog jezika i obogaćivanja vokabulara, profesori se trude da studenti iskoriste naučeno znanje u komunikaciji. Na taj način upoznaju studente sa italijanskom istorijom, filmom, muzikom, kulturom i kuhinjom. Upravo zato se škola, pored tipičnih materijala za učenje gramatike, koristi i dokumentarcima, dnevnim novinama, književnim tekstovima i tekstovima moderne muzike. Pored nastave, škola nudi učenicima i kulturni program, koji se menja svake nedelje, a u njega spada npr. gledanje italijanskih filmova, posete drugim gradovima (Veneciji, Vićenci, Padovi), odlazak na opere i koncerte, obilazak raznih kulturnih i prirodnih znamenitosti Trsta i Tropee.\n1. Grupni kursevi\nGrupe imaju maksimum 6 učenika kako bi se svakom studentu omogućilo da što više razgovara sa profesorom i međusobno u grupi. Prvog dana kursa, svi studenti imaju pismeni i usmeni ispit kako bi bili raspoređeni na neki od 15 nivoa znanja.\nKurs A – konverzacijski kurs\nOvaj kurs započinje svakog ponedeljka, i podrazumeva časove u trajanju od 2 sata dnevno (5 dana nedeljno), i pogodan je za učenike koji već govore italijanski od B1 do C2 nivoa.\nKurs B – standardni kurs\nOvaj kurs započinje svakog ponedeljka, i podrazumeva konverzacijske i gramatičke časove svakog dana u trajanju od 4 sata (5 dana nedeljno), i pogodan je za sve nivoe znanja jezika, uključujući i početni nivo.\nKurs C – intenzivni kurs\nOvaj kurs započinje svakog ponedeljka, i podrazumeva 4 sata dnevno časova u grupi, plus 6 individualnih časova koji su raspoređeni u 3 dana u nedelji. Krajnja računica za ovaj kurs je: 20 sati kursa nedeljno u grupi + 6 individualnih časova. Ovaj kurs se smatra dobrom pripremom za međunarodno priznate ispite italijanskog jezika CELI i CILS. Kurs je pogodan je za sve nivoe znanja jezika, uključujući i početni nivo.\nCene grupnih kurseva\nSve kurseve je moguće pohađati i po nekoliko meseci. Za duže vremeske periode se cene kurseva umanjuju.\n2. Individualni kursevi\nKurs D – dva učenika, jedan profesor\nKurs E – jedan na jedan učenje\nIndividualne kurseve je moguće rezervisati kao jedini kurs jezika koji želite da pohađate, ili kao dodatak nekom drugom kursu jezika.\nCene individualnih kurseva\nPrivatni časovi 10 sati 20 sati 30 sati 40 sati 50 sati 60 sati 60 + sati\nKurs D 220e 420e 600e 760e 900e 1020e 170e\nKurs E 360e 700e 1020e 1320e 1600e 1860e 310e\n3. Posebni kursevi\nOvaj kurs namenjen je zaposlenima kojima je italijanski jezik potreban u radnom okruženju. Kurs se uglavnom drži ili kroz individualne časove ili kroz intenzivni kurs sa specifičnim temama koje su potrebne onima koji pohađaju kurs. Business kursevi se specijalizuju za sledeće teme: italijanski za ekonomiju i trgovinu, italijanski za turizam, italijanski za medicinu, italijanski za prava, italijanski za prevodioce. Za one koji žele da ostvare maksimalne rezultate u najkraćem vremenu su otvoreni isključivo individualni časovi. Moguće je dogovoriti se sa školom za dodatno specijalizovane teme u zavisnosti od vaših potreba.\nOvakvi kursevi su koncipirani slično kao business kursevi – moguće je da ih pohađate u vidu individualnih časova ili intenzivnog kursa. Kursevi o kulturi se specijalizuju za sledeće teme: italijanska savremena istorija, italijanska istorija umetnosti, italijanska istorija muzike, italijanska opera, italijanska arhitektura. Moguće je dogovoriti se sa školom za dodatno specijalizovane teme u zavisnosti od vaših potreba i interesovanja.\nŠkola u ponudi ima i pripreme za dva međunarodno priznata testa italijanskog jezika – CILS (test Univerziteta u Sijeni) i CELI (test Univerziteta u Peruđi). Svaki test daje zvanično kvalifikaciju znanja jezika na određenom nivou, i između njih ne postoji preterana razlika, osim toga što ih predstavljaju različiti univerziteti. Ove ispite je zvanično priznalo i italijansko Ministarstvo spoljnih poslova. Ovaj kurs je moguće pohađati u Trstu kao basic ili intenzivni kurs. Basic kurs podrazumeva kurs od 3 nedelje (60 sati grupnih časova + 18 indivudualnih časova), a intenzivni kurs podrazumeva kurs od 4 nedelje (80 sati grupnih časova + 24 individualna časa). Oba testa mogu da se polažu u školi Piccola u Trstu. Ovo je kurs koji se preporučuje za one koji se spremaju za studije u Italiji.\n4. Italian PLUS Kursevi\nU školi Piccola je moguće da kombinujete vaše omiljene hobije sa časovima italijanskog!\nItalijanski + sport (jedrenje, surfovanje, ronjenje i planinski biciklizam)\nItalijanski + umetnost (slikanje, slikanje grnčarija, kuvanje, muzika)\nL’italiano Navigando (kurs italijanskog + put jedrilicom)\n60plus kursevi (kursevi italijanskog za seniore)\nPored časova jezika, škola će se pobrinuti i da nađe smeštaj po vašoj meri. Možete izabrati da li hoćete da iznajmite studio samo za vas ili zajednički apartman, da li želite da odsednete u porodici, ili biste radije bili u hotelu, ili vam je ipak potreban samo bed&breakfast.\nSmeštaj koji se nudi u Trstu pogledajte ovde.\nSmeštaj koji se nudi u Tropei pogledajte ovde.\nLokacija Trst Tropea\nTip smeštaja Zajednički apartman U porodici Hotel Bed&breakfast Studio\nUpit (za više informacija)\nPrevious Previous post: DANUBE International School Vienna – šta obuhvata IB program?\nNext Next post: Engleski na Baruch koledžu


Izvor: RTS, 15.Avg.2020, 18:16\nHiljade pristalica opozicije okupile su se u Minsku na sahrani 34-godišnjeg Aleksandra Tarajkovskog, koji je stradao pod nerazjašnjenim okolnostima tokom protesta u Belorusiji, koji se održavaju svakodnevno nakon predsedničkih izbora.\nPristalice opozicije su se okupile na sahrani Aleksandra Tarajkovskog, ali i u blizini metro-stanice, gde je preminuo, javlja Gardijan.\nTu su položili cveće, zapalili sveće, mahali zastavama i uzvikivali da žele ostavku predsednika Aleksandra Lukašenka.\nOkolnosti smrti Tarajkovskog su nerazjašnjene.\nBeloruska policija saopštila...\nSukob između “poslednjeg evropskog diktatora” Aleksandra Lukašenka i demonstranata izgleda da prerasta u revoluciju, nakon što je u petak na hiljade radnika izašlo na ulice. U centru Minska čak je i grupa vojnika prešla na stranu demonstranata, nakon predsedničkih izbora u Belorusiji i spornog...


DJB: Vučić da kaže koliki je gubitak železare Smederevo\nBeta\t 27. juna 2016. 11:00\nPokret “Dosta je bilo” zatražio je danas od premijera Aleksandra Vučića da otkrije koliko su povećani troškovi smederevske Železare, jer će njihovo pokrivanje pasti na teret gradjana Srbije.\n“Vučićeve ‘spasioce’ iz menadžerskog tima HPK Inženjeringa plaćali smo 350.000 evra mesečno da bi napravili 40 odsto veći gubitak i milionskim dugovanjima Železare Smederevo dodali novih 144 miliona evra. Raskidanje ugovora sa njima uoči najavljenog ugovora sa kineskim Hestilom verovatno znači da će sav taj novac pasti na teret gradjana Srbije. Vučić nema prava da ove podatke krije od gradjana koji plaćaju sve njegove promašaje i nesposobnost”, navodi se u saopštenju tog opozicionog pokreta.\n“Dosta je bilo” je optužilo Vučića je sklapanjem, kako se ocenjuje, “tajnog ugovora” sa Peterom Kamarašom omogućio novu pljačku budžeta, na isti način kao i sa Er Srbijom i dodao da iza svega stoje koruptivni dilovi preko kojih stranci i premijer svojim “tajkunsko-političko-mafijaškim udruženjem izvlače novac za sebe”.\n“Skandal je da Vučić, posle najava o tome da će Železara početi pozitivno da posluje već za šest meseci i da će uticati na povećanje BDP, nastavlja da krije ugovor po kome su povećani troškovi Železare. Nesposobni premijer, bez dana radnog iskustva, održava se na vlasti samo zahvaljujući medijima koji kriju njegove koruptivne dilove i kao papagaji prenose njegova lažna obećanja. Vučić ni na jedan duel sa političkim protivnicima ne sme da izadje”, dodaje taj pokret.\nOni su dodali da Vućić pretvara Srbiju u zemlju jeftine radne snage, iz koje ljudi odlaze u svet, i da od svoje zemlje pravi privatnu partijsku državu.


LIDERI EVROPSKE ŽELEZNIČKE INDUSTRIJE U MIND PARKU – Barijere\n17/09/2021 17/09/2021 barijereLeave a Comment on LIDERI EVROPSKE ŽELEZNIČKE INDUSTRIJE U MIND PARKU\nNe mogu da se ne setim da je ovde bila ravnica, potkovana samo jednom fantastičnom vizionarskom idejom Bratislava Milanovića. Danas, MIND park koji je Vlada Srbije proglasila za projekat od nacionalnog značaja, otvara novu stranicu u razvoju Kragujevca i Šumadije, naglasio je gradonačelnik Nikola Dašić. U gradu koji je poznat širom sveta kao sedište vojne i auto industrije, on predstavlja početak nove industrijske ere, koji će omogućiti povezivanje sa evropskim i svetskim industrijskim centrima\nPreduslov za to je i saobraćajna infrastruktura. Potvrda da je železnica bila i ostala osnov saobraćaja dokaz je i opredeljenje Vlade Srbije da ulaže u njenu rekonstrukciju i modernizaciju. U okviru tog projekta, koji je zaključkom Vlade Srbije proglašen od posebnog značaja za našu zemlju, našao se i Kragujevac sa novom železničkom prugom od MIND Parka do Batočine u dužini oko 15 kilometra, kao i test prugom dužine 1,7 km. Izgradnjom ove pruge očekujemo da se smanje troškovi transporta repromaterijala, roba i gotovih proizvoda odnosno tramvaja i vozova koji ćeiz Simensa odlaziti ka Evropi.\nSrbija se nalazi u središtu Balkana na raskrsnici puteva i po svojoj prirodi trebalo bi da ima dobru infrastrukturu. Međutim, svedoci smo da su prethodnih decenija vidno izostale investicije u infrastrukturu.Kragujevac koji smo nekada zvali jugoslovenski Detorit najbolje je osetio taj izostanak, kazao je u svom obraćanju Tomislav Momirović ministar građevinarstva, saobraćaja i infrastrukture. Zato danas pored pruge od MIND Parka, koji tako povezujemo sa železničkim koridorom 10, do kraja godine krećemo u izgradnju auto puta odnosno severne obilaznice oko Kragujevca koja će u narednom periodu nastaviti prema Mrčajevcima i to je projekat koji će biti od velike važnosti i za Kragujevac i za celu Šumadiju.\nIzgradnja pruge od Sobovice do kraka u Batočini u dužini od 15 kilometarakoštaće 6 milijardi dinara. Infrastuktura je preduslov da dođu investicije, da se razvija ekonomija, da se ljudi zapošljavaju, da ljudi koji su se školovali krenu da primenjuju svoje znanje i da ono što je nekada bio Kragujevac vrlo brzo ponovo postane, zaključio je Momirović.


Otkud CIA i FBI u predizbornoj kampanji SAD - 24.10.2016, Sputnik Srbija\nOtkud CIA i FBI u predizbornoj kampanji SAD\nAmbasador ruskog Ministarstva spoljnih poslova i bivši šef Centralne izborne komisije Vladimir Čurov izjavio je u intervjuu za RIA Novosti da je iznenađen... 24.10.2016, Sputnik Srbija\nvesti, svet, vladimir čurov, cia, fbi\n11:32 24.10.2016 (Osveženo: 12:36 24.10.2016)\n© AFP 2022 / Karen BLEIER Lutkice sa likovima kandidata za predsednika SAD, Hilari Klinton i Donalda Trampa\nAmbasador ruskog Ministarstva spoljnih poslova i bivši šef Centralne izborne komisije Vladimir Čurov izjavio je u intervjuu za RIA Novosti da je iznenađen aktivnim učešćem organizacija poput CIA i FBI u predizbornoj kampanji u SAD.\nDiplomate iz Rusije neće pustiti na biračka mesta u SAD\n20 Oktobar 2016, 22:10\nObaveštajne službe, uključujući CIA, FBI, NSA i druge agencija, često se pominju u kontekstu predizborne kampanje u Sjedinjenim Američkim Državama u vezi sa izveštajima o hakovanju servera Demokratske partije i drugih američkih političkih organizacija.\n„Pomalo me iznenađuje aktivno učešće u kampanji specifičnih agencija kao što su CIA i FBI“, rekao je Čurov.\n„Kada kažu da se neko spolja može umešati u prebrojavanje glasova ili promeniti, recimo, broj birača na izbornim mestima, onda je to verovatno iz nedostatka iskustva, ali nadam se da organizacijom izbora ne bave CIA i FBI, već drugi organi, a oni nemaju iskustva, i zato daju takve izjave“, istakao je on.\nOn je takođe rekao da takve izjave mogu da maskiraju želju da se od sopstvenih posmatrača i nevladinih organizacija prikriju podaci koji „po međunarodnim standardima moraju da budu otvoreni — kao što je broj birača, rezultati brojanja glasova i broj birača koji je glasao ranije“.\nPredizborna kampanja 2016. u Sjedinjenim Američkim Državama razlikuje se od prethodnih zbog agresije i nedostatka profesionalizma, smatra Čurov.\nCIA priprema tajni sajber-napad na Rusiju?\n15 Oktobar 2016, 08:07\n„Pomalo sam iznenađen takvim naletom strasti, takvom agresijom, ali ne o ključnim državnim pitanjima, već pre svega, pikiranjem pojedinca… Druga stvar koja je neverovatna je nedostatak profesionalizma u nekim trenucima kampanje“, dodao je Čurov.\nKao primer nedostatka profesionalizma on je naveo televizijske debate Klintonove i Trampa. Čurov je istakao da je prilikom dogovaranja o javnim debatama „obavezno potrebno da se uključe parametri kao što su svetlo, publika, lokacija kamera, odeća učesnika, odeća voditelja, to su osnove“. „I kada jedan od kandidata dođe na debatu u crvenom kostimu, taj dobija prednost“, rekao je on.\nPredsednički izbori u SAD biće održani 8. novembra. Barak Obama završava svoj drugi mandat i ne može ponovo da se kandiduje. Glavni kandidati za tu funkciju su Donald Tramp i demokratski kandidat Hilari Klinton.\nUŽIVO Ukrajina: Iz "Azovstalja" izašlo oko 950 vojnika; Kadirov: U Ukrajini ratujemo protiv NATO-a09:40


Kurs i obuka - Upoznajte se sa odredbama Zakona o zaštiti od požara\nKurs i obuka - Upoznajte se sa odredbama Zakona o zaštiti od požara - Audio verzija\nLica koja su u okviru odgovarajućih organizacija zadužena za sprovođenje preventivnih mera za zaštitu od požara predstavljaju grupu ljudi na koju je usmeren stručni kurs i obuka - upoznajte se sa odredbama Zakona o zaštiti od požara. Predavanja koja će vrhunski stručnjaci održati tokom pomenute edukacije namenjena su, naravno i osobama koje su angažovane na izradi Pravila za zaštitu od požara, odnosno onima koji su zaposleni u pravnoj i tehničkoj službi.\nPredviđeno je da svi koji žele da pohađaju navedeni seminar moraju da se najpre za to prijave i da u tom cilju navedu svoje lične podatke, to jest ime i prezime, tačan datum rođenja i broj mobilnog ili fiksnog telefona na koji nadležni službenici mogu da ih kontaktiraju radi davanja daljih obaveštenja. Ovaj postupak mogu da obave u svakom predstavništvu Obrazovnog centra Akademije Oxford, tačnije na više od 20 lokacija širom Srbije, ali i preko telefona neke od poslovnica ili slanjem mejla odgovarajućeg sadržaja na adresu organizatora. Nakon toga, prijavljeni će biti informisani o datumu i mestu sprovođenja upisa, kome moraju lično da prisustvuju i da tada ovlašćenoj osobi predaju određena dokumenta, koja će im takođe biti na vreme tačno naznačena.\nUkoliko se na edukaciju prijavljuju radnici neke firme, biće organizovan korporativni seminar - upoznajte se sa odredbama Zakona o zaštiti od požara. Shodno željama polaznika, nastavata tada može da se prati preko interneta ili na klasični način, kada časovi mogu da se održavaju u moderno opremljenim prostorijama određene poslovnice pomenute institucije, u okviru kompanije čiji radnici pohađaju obuku, kao i na svakoj drugoj lokaciji na kojoj ima tehničkih mogućnosti za odvijanje obrazovnog procesa. Datum početka kursa, vreme održavanja časova i tempo rada uopšte sporazumno će odrediti ovlašćeni reprezent konkretnog preduzeća i koordinator za nastavu u instituciji organizatora.\nPojedinačni polaznici takođe imaju mogućnost da rade na klasičan način, ali će tada nastavu isključivo moći da prate u odgovarajućim prostorijama najbliže poslovnice pomenute institucije. Tamo će se edukovati u vrlo prijatnom okruženju i u prostorijama koje su opremljene i uređene prema svim zahtevima savremenog obrazovanja. Njihov izbor može biti i online obuka za koju će, međutim morati da se unapred pripreme, tačnije da na svoj kompjuter instaliraju namenski softver, bez koga neće moći da prate časove preko interneta. Za ovaj postupak stručnjaci će im dati sva potrebna uputstva, pa se veruje da će moći da to urade samostalno, ali ako im bude bila potrebna bilo kakva pomoć, mogu da se obrate nekome od članova ekipe tehničke podrške koja funkcioniše u svakom predstavništvu organizatora.\nKada naznače da li žele da rade online ili na standardni način, ovi kandidati treba da se izjasne i u vezi sa brojem ljudi koji će biti prisutni na njihovim predavanjima. Pre svega, na raspolaganju im je individualna obuka i kurs - upoznajte se sa odredbama Zakona o zaštiti od požara, koja se odvija u skladu sa principom „1 na 1“. To znači da nadležni stručnjak podučava samo jednog polaznika, pa mu se, prema tome tokom obrazovnog procesa u potpunosti posvećuje i može vrlo jasno da sagleda kolike su njegove sposobnosti i predznanje, šta ga tačno zanima i na koji način je najpogodnije da mu se prezentuju određene informacije. Upravo će u skladu sa tim profesor organizovati svoj rad, što će svakako pružiti priliku dotičnom kandidatu da predviđene obrazovne ciljeve u potpunosti realizuje i da proširi i produbi svoje kompetencije. Nadležni predavač će ga ohrabrivati tokom rada, davati mu savete za dalje usavršavanje i osposobiti ga da stečeno znanje primeni u praktičnim okolnostima. Posebnu prednost ovog pristupa predstavlja činjenica da će prijavljeni moći da u velikoj meri utiče na samu organizaciju rada, to jest na vreme i učestalost održavanja časova i termin početka kompletnog programa. On će naime da navede raspored koji bi mu najviše odgovarao, a zatim će njegov predlog da razmotri stručnjak koji vodi edukaciju i koordinator za nastavu u konkretnom predstavništvu pomenute institucije. Ako budu smatrali da je on prihvatljiv, proglasiće taj plan delovanja zvaničnim, a u slučaju da u njega bude potrebno uneti određene izmene, svakako će nastojati da u najvećoj mogućoj meri uzmu u obzir želje i potrebe datog polaznika.\nU ponudi organizatora, koje je zaista bogata i raznovrsna nalazi se i poluindividualna edukacija, osmišljena kao zajednički rad dvoje kandidata. Oni, dakle rade u tandemu, međusobno se pomažu, podržavaju, razmenjuju iskustva, ideje i mišljenja, te na taj način olakšavaju jedno drugome proces učenja, čineći ga i zanimljivijim i dinamičnijim. Nadležni predavač svakako će nastojati da se tokom obrazovnog procesa između svih učesnika odvija aktivna komunikacija, te će prijavljeni moći da postavljaju pitanja, traže objašnjenja i uopšte da diskutuju u vezi sa temama koje se obrađuju. Pored toga, biće u mogućnosti da se najpre jedno sa drugim, a zatim i sa koordinatorom za nastavu u okviru pomenute institucije i ovlašćenim profesorom dogovaraju u vezi sa svim detaljima obrazovnog procesa, te tako naprave raspored koji će im svima odgovarati.\nOni koji žele da rade u aktivnom okruženju i u prisustvu većeg broja ljudi mogu da traže da se za njih sprovede grupni kurs i obuka - upoznajte se sa odredbama Zakona o zaštiti od požara. Budući da je potrebno da svi članovi grupe budu ravnopravni i da ona funkcioniše kao jedinstvena celina, nikome od prijavljenih neće biti data šansa da učestvuje u odlučivanju vezanom za raspored rada. Termine održavanja časova, datum početka seminara i ritam rada odrediće, naime koordinator za nastavu u datom predstavništvu pomenute institucije.\nPlan i program za seminar - upoznajte se sa odredbama Zakona o zaštiti od požara\nZaštita od požara je sistem koji obuhvata mere i radnje kojima se planira, organizuje, finansira, sprovodi i kontroliše sprečavanje izbijanja i širenja požara, otkrivanje, gašenje i oklanjanje uzroka požara, spašavanje ljudi i materijalnih vrednosti, kao i pružanje pomoći pri otklanjanju posledica koje prouzrokuje požar. Na časovima koje uključuje obuka i kurs - upoznajte se sa odredbama Zakona o zaštiti od požara polaznicima će biti naznačeno da se ovim zvaničnim dokumentom propisuju prava i obaveze odgovarajućih subjekata, odnosno organa države, lokalne samouprave, privrednih organizacija, organizacija vatrogasne službe i drugih fizičkih i pravnih lica. Pojmovi koje pomenuti Zakon o zaštiti od požara (ZOP) definiše i reguliše jesu požar, eksplozija, otpornost na požar, havarija, intervencija i spasavanje, evakuacioni put, koridor evakuacije, zaštitni sistemi i uređaji, zatim klasifikacija objekata i delatnosti (prema tri kategorije - sa visokim, povećanim i izvesnim rizikom od izbijanja požara), ali i projekat zaštite od požara i procena opasnosti od nastanka takvih situacija.\nNadležni stručnjaci će objasniti da su organizacije svrstane u prvu kategoriju rizika obavezne da sprovedu preventivne mere zaštite od požara, te da poseduju tehnički opremljenu i obučenu vatrogasnu jedinicu sa adekvatnom opremom i uređajima za gašenje požara. Subjekti druge i treće kategorije primenjuju preventivne mere, obezbeđuju adekvatnu opremu i organizuju dežurstvo, što za drugu kategoriju podrazumeva stalno dežurstvo sa dovoljnim brojem obučenih lica. Polaznici će saznati da svi koji su uključeni u prvu i drugu kategoriju moraju da donesu Plan zaštite od požara, koji sadrži prikaz postojećeg stanja zaštite, procenu ugroženosti, organizaciju zaštite, predlog organizacionih i tehničkih mera za otklanjanje nedostataka i za unapređenje zaštite,kao i kalkulaciju potrebnih finansijskih sredstava, te proračun maksimalnog broja ljudi koji mogu bezbedno da se evakuišu iz objekata u slučaju požara.\nSvi prisutni na predavanjima koja obuhvata kurs i obuka - upoznajte se sa odredbama Zakona o zaštiti od požara biće upućeni u obaveze koje propisuje član 28 navedenog zvaničnog akta, kao i u izmene i dopune koje su sprovedene u cilju maksimalnog zakonskog unapređenja preventivnih mera za zaštitu od požara kod treće kategorije objekata. Naime, pravna i fizička lica, vlasnici ili korisnici objekata treće kategorije, poslovnih ili industrijskih objekata javne namene u kojima se okuplja do 200 lica, slobodnostojećih malih i srednjih garaža površine do 1500 kvm i visokih stambenih zgrada nerazvrstanih u druge kategorije nemaju obavezu da imaju Plan zaštite od požara, tako da su njihove obaveze regulisane Pravilima zaštite od požara. Profesori će naznačiti da ona obuhvataju organizacione mere za tehnološke procese, koje se primenjuju sa ciljem da se otkloni rizik od izbijanja i širenja požara i da u slučaju požara može da se izvede bezbedna evakuacija ljudi. Istaći će da, u zvisnosti od delatnosti i namene objekta mora da se obezbedi potreban broj obučenih lica za poslove zažtite od požara i da se na vidljivim mestima istakne plan evakuacije i uputstva za postupak u slučaju pojave istog. Na časovima će se govoriti i o obavezama i odgovornosti zaposlenih, načinima njihovog osposobljavanja za zaštitu od požara, kao i o proračunavanju maksimalnog broja lica koja mogu bezbedno da se evakuišu iz objekata.\nSvi koji budu pohađali specijalizovani seminar - upoznajte se sa odredbama Zakona o zaštiti od požara biće informisani da spomenuta Pravila obuhvataju tridesetak članova, podeljenih u sedam obaveznih poglavlja. Predavači će ih uputiti u ono što podrazumevaju opšte odredbe, organizacija zaštite od požara, prava i dužnosti zaposlenih u sprovođenju mera zaštite od požara, lica osposobljena za zaštitu od požara, a biće reči i o planu evakuacije i uputstvima za postupanje u slučaju požara, načinima za osposobljavanje zaposlenih za sprovođenje zaštite od takvim situacijama, tehničkoj opremi i sredstvima za gašenje požara. Biće im predstavljeni i grafički planovi evekuacije, koje obično u prilogu sadrže Pravila zaštite od požara i uputstva za postupanje u naznačenim okolnostima. U praktičnom delu edukacije prijavljeni će se uvežbavati u izradi pomenutih pravila i moći da predavačima postavljaju pitanja o njihovoj primeni u realnim okolnostima.\nU koje vreme i gde se održava obuka i kurs - upoznajte se sa odredbama Zakona o zaštiti od požara?\nOni koji su zaposleni u određenoj firmi i žele da pohađaju pomenuti program radiće prema rasporedu koji zajednički budu odredili zvanični predstavnik njihove kompanije i koordinator za nastavu u okviru naznačene obrazovne institucije, bilo da se korporativni kurs i obuka - upoznajte se sa odredbama Zakona o zaštiti od požara sprovodi online ili na uobičajen način. Treba takođe dodati i da osobe koje se odluče za klasična predavanja mogu da na njih dolaze u najbliže predstavništvo organizatora, ali i da traže da se njihova edukacija održava u adekvatnom prostoru preduzeća u kome rade, kao i na svakom drugom mestu gde za to postoje potrebni tehnički uslovi.\nPojedinačni kandidati takođe mogu da prate klasičnu nastavu i to u najbližem predstavništvu navedene obrazovne institucije, prema terminima koji budu utvrđeni. Na raspolaganju im je i online edukacija, za koju će međutim morati da na svoje kompjutere instaliraju tačno određenu vrstu softvera. Ovaj postupak nije posebno komplikovan i smatra se da svaki prosečni polaznik može to da obavi bez ikakvih problema, ali je svakako svima koji ne budu u tome uspeli da se snađu na raspolaganju stručna pomoć članovi ekipe tehničke podrške u bilo kojoj poslovnici organizatora.\nPolaznici koji su prijavljeni kao fizička lica imaju i mogućnost da predavanja pohađaju nezavisno od ostalih, zajedno sa još jednim kolegom ili u društvu većeg broja ljudi. Oni koji budu želeli da prate individualni seminar - upoznajte se sa odredbama Zakona o zaštiti od požara moći će, dakle da predviđene rezultate postiže u tempom koji im odgovara, budući da neće imati kome da se prilagođavaju tokom obrazovnog procesa. Tokom edukacije uzeće se u obzir potrebe, mogućnosti, interesovanja i predznanje konkretnog kandidata, te će on moći da navede kojim danima i u koliko sati mu najviše odgovara da ima časove, kao i kog datuma bi želeo da program počne da se sprovodi. Traženi raspored, međutim može da postane zvaničan samo pod uslovom da se sa njim u potpunosti saglasi profesor i ovlašćeni predstavnik institucije organizatora.\nOsobe koje žele da rade u paru, odnosno zajedno sa još jednim kolegom pohađaće nastavu prema poluindividualnom modelu i biti takođe u mogućnosti da utiču na raspored po kome će se odvijati obuka. Oni će prvo da se međusobno dogovore u vezi sa datumom početka edukacije, terminima i učestalošću održavanja časova koje mogu da uklope u svoj životni ritam, a onda će taj predlog predstaviti svom profesoru i koordinatoru za nastavu u okviru institucije organizatora, koji će doneti odluku o finalnoj verziji rasporeda.\nOni koji smatraju da najbolje funkcionišu u društvu veći broj ljudi moći će da traže da se za njih organizuje grupna obuka i kurs - upoznajte se sa odredbama Zakona o zaštiti od požara. Tada, međutim niko od članova grupe neće moći da odlučuje u vezi sa vremenom i ritmom održavanja časova, kao ni oko termina za početak seminara. Sve ove pojedinosti utvrdiće unapred koordinator za nastavu u instituciji organizatora, a od polaznika se očekuje da ih prihvate i pridržavaju ih se do kraja sprovođenja programa. Treba takođe napomenuti da je u okviru jedne grupe tačno definisan minimalni i maksimalni broj polaznika.\nNa koji način se odvija kurs i obuka - upoznajte se sa odredbama Zakona o zaštiti od požara?\nOsobe koje pomenutu edukaciju pohađaju kao pojedinci mogu da rade preko interneta ili, pak da pohađaju klasični seminar - upoznajte se sa odredbama Zakona o zaštiti od požara. Ako odaberu prvu opciju, moraće da prethodno na svoj kompjuter instaliraju specijalni tip softvera, a u slučaju da to ne uspeju da urade samostalno, mogu da se bilo kog dana tokom radnog vremena obrate za pomoć IT stručnjacima u svakoj poslovnici naznačene institucije. Ukoliko njihov izbor bude standardni tip nastave, dolaziće na časove u utvrđeno vreme u najbliže predstavništvo organizatora i tamo pratiti predavanja u prostorijama koje su opremljene prema svim savremenim obrazovnim principima i omogućavaju polaznicima adekvatno učešće u edukaciji.\nU slučaju da žele da rade zajedno sa još jednim kolegom, mogu da traže da se obučavaju prema poluindividualnom principu. Ovaj tip edukacije se pokazao veoma dobrim na polju razvijanje motivacije kod polaznika i kod unapređivanja njihove tolerancije prema tuđem mišljenju. Kandidati jedno drugom predstavljaju oslonac u radu, a takođe čine proces učenja dinamičnijim i zanimljivijim. Uz to mogu da navedu vreme održavanja časova koje im najviše odgovara, ali i da odrede ritam rada i vreme početka obuke. Da bi ih taj raspored počeo zvanično da se primenjuje, moraju se sa njim najpre saglasiti nadležni profesor i koordinator za nastavu u instituciji organizatora.\nPolaznici koji žele da rade u većem društvu mogu da traže da se za njih organizuje grupna obuka i kurs - upoznajte se sa odredbama Zakona o zaštiti od požara. Oni će ponekad morati da sačekaju dok se grupa ne oformi, odnosno dok se ne prijavi dovoljan broj polaznika. Niko od njih neće moći da utiče na raspored po kome će se raditi. Potrebno je, zapravo da svi polaznici koji se obučavaju na ovakav način imaju isti položaj i da niko ne bude povlašćen u odnosu na ostale, pa im neće biti dozvoljeno da iznose svoje želje vezane za vreme i učestalost održavanja časova, niti za datum početka programa. Sve pomenute pojedinosti odrediće koordinator za nastavu u datom predstavništvu organizatora, a polaznici u vezi sa tim neće moći da ulažu nikakve prigovore niti nove zahteve, jer se jednom utvrđeni raspored neće menjati.\nIndividualna nastava namenjena je onima koji žele da rade samostalno i kojima je potrebna maksimalna posvećenost nadležnog profesora. Oni će moći da sa njim diskutuju u vezi sa temom koje se obrađuje, da traže objašnjenja za određene pojmove, ako je to potrebno, postavljaju pitanja i, uopšte iznose mišljenje o datoj oblasti. Osim toga, ovaj model edukacije pruža polaznicima šansu da maksimalno obuku prilagode svojim potrebama. Kako će, dakle biti jedini koje će nadležni stručnjak podučavati tokom obrazovnog procesa, moći će da navedu vreme i učestalost održavanja časova koji im najviše odgovaraju, kao i termin početka kursa, a zatim će taj njegov predlog da razmotri nadležni profesor i koordinator za nastavu u okviru pomenute institucije. Oni će svakako da se potrude da maksimalno uzmu u obzir želje datog polaznika, čak i ako bude potrebno u traženi raspored unositi neke izmene.\nU slučaju da edukaciju želi da isprate radnici neke firme, biće organizovan korporativni kurs i obuka - upoznajte se sa odredbama Zakona o zaštiti od požara. Časovi tada mogu da se održavaju na klasični način, ali ne samo u određenim prostorijama najbliže poslovnice organizatora, već, shodno željama prijavljenih, i u prostorijama njihove firme, ali i na nekom drugom mestu koje im za to odgovara, ako tamo ima tehničkih uslova za sprovođenje i praćenje predavanja. Takođe im je na raspolaganju i online nastava, a u svakom slučaju radiće se prema terminima koje budu definisali zvanični predstavnik organizatora i lice koje je odredila konkretna firma. Oni će, uz to odrediti i datum početka programa i generalni tempo kojim će se sprovoditi nastava.\nKoliko po planu traje seminar - upoznajte se sa odredbama Zakona o zaštiti od požara?\nZa kandidate čiji izbor bude grupna obuka i kurs - upoznajte se sa odredbama Zakona o zaštiti od požara, termine i učestalost održavanja časova definiše iskljućivo koordinator za nastavu u instituciji organizatora.\nKorporativna nastava takođe će imati isti fond časova, ali tada će vreme i ritam održavanja časova zajedno da odrede ovlašćeni predstavnik pomenute institucije i osoba koja istupa u ime firme koja je svoje radnike poslala na ovaj kurs.\nKada je u pitanju individualni kurs i obuka - upoznajte se sa odredbama Zakona o zaštiti od požara, kao i seminar koji se prati prema poluindividualnom principu predviđen je isti broj časova, ali je tada polaznicima omogućeno da se u vezi sa rasporedom rada dogovore sa svojim predavačem i koordinatorom za nastavu u konkretnom predstavništvu pomenute institucije, te tako naprave onaj koji će im najviše odgovarati.\nSpisak gradova za kurs i obuku "Upoznajte se sa odredbama Zakona o zaštiti od požara"


U Belorusiji zajedničke vežbe beloruskih, ruskih i srpskih snaga - Sputnjik Srbija\n15:16 06 Mart 2021\n11:44 08.09.2020 Preuzmite kraći link\nJedinice oružanih snaga Belorusije, Rusije i Srbije učestvovaće u zajedničkim vojnim vežbama „Slovensko bratstvo“ u Belorusiji, saopštilo je belorusko Ministarstvo odbrane.\n„Na poligonu Brestski 38. Specijalne vazdušno-desantne jurišne brigade održaće se godišnja multinacionalna belorusko-rusko-srpska taktička vežba ‘Slovensko bratstvo 2020’ pod rukovodstvom komandanta snaga za specijalne operacije Oružanih snaga Belorusije. U vežbama će učestvovaati jedinice oružanih snaga Belorusije, Rusije i Srbija koje će formirati multinacionalnu taktičku grupu“, navodi se u saopštenju Ministarstva.\nMinistarstvo odbrane Belorusije podsetilo je da se vežbe „Slovensko bratstvo“ održavaju svake godine na teritorijama zemalja učesnica. Prošle godine manevri su održani u Srbiji, a 2020. biće održani u Belorusiji.\nDolazak učesnika vojnih vežbi planirano je od 10. do 15. septembra, dodaje se u saopštenju.\nvojne vežbe, Slovensko bratstvo


Rasim Ljaljić: Haški optuženik Milan Lukić nema državljanstvo Srbije i Crne Gore\nLjajić je rekao da je njegovo Ministarstvo tražilo od državnih organa dokumentaciju potrebnu za podnošenje zahteva za izručenje Lukića a da se u odgovoru kaže da se Lukić ne vodi u knjizi državljana Srbije i Crne Gore. Zahtev za izručenje može da se uputi, kaže ministar Ljajić .\nInače, stanje u srpskom pravosuđu ozbiljno bi moglo da uzdrma Vladu i dovede do raspada vladajuće koalicije. Pošto su izjavom ministra Velimira Ilića potvrđene osnovane indicije da su vršeni politički pritisci na tužilaštvo kako bi se povukla optužnica protiv Marka Miloševića, sina bivšeg jugoslovenskog predsednika Slobodana Miloševića, stranka G17 Plus smatra da je trenutnu krizu nastalu povezanošću pravosuđa i politike moguće prevazići samo smenjivanjem tužilaca koji su zloupotrebili svoje funkcije.\nBivši srpski premijer Zoran Živković smatra da će Vlada ipak opstati do kraja mandata jer su svi koji učestvuju u vladi napravili, kako se izrazio, đavolji ugovor sa Socijalističkom partijom Srbije i zato svi snose odgovornost za posledice takvog ugovora.\nVujanović bi trebao uskoro predloži novi sastav Saveta za zaštitu nacionalnih manjina i etničkih grupa.\nPotpredsednik crnogorskog parlamenta Dragan Kujović ocenio je da bi u Savetu za zaštitu nacionalnih manjina i etničkih grupa moralo biti mesta za predstavnika CPC.\n''Ukoliko u sastavu novog Saveta budu predstavnici SPC i Islamske zajednice, onda je sasvim prirodno da bi jedno mesto trebalo da pripadne i CPC'', rekao je Kujović.\nOn se saglasio sa ocenom da bi državni organi morali konačno da reaguju i zauzmu stav u vezi sa delovanjem SPC, jer su na osnovu Ustava i zakona dužni da spreče svakoga da se meša u poslove koji nisu u njihovoj nadležnosti i to je demokratsko pitanje, rekao je Kujović.\nSličan zahtev izneli su juče i predstavnici Pokreta za nezavisnu Crnu Goru, a tim povodom, SNP danas je saopštila da stavovi tog Pokreta nisu argumenti za nezavisnost, ''već govor mržnje i poziv na progon svih koji drugačije misle''.\nSNP tvrdi da poruke koje upućuje Pokret za nezavisnost imaju za cilj podizanje tenzija i produbljavanje podela, radi opstanka na vlasti Đukanovića po svaku cenu. Oni su besmislenim ocenili tvrdnje da mitropolit Amfilohije i Mitropolija preuzimaju ulogu opozicije zbog njene navodne nemoći, navodeći da ''Crkva samo radi svoj posao i da je progonjena od crnogorskog režima''.


Direktoru Gerontološkog centra u Nišu preti 12 godina zatvora\n► Direktoru Gerontološkog centra u Nišu preti 12 godina zatvora\nProtiv direktora Gerontološkog centra u Nišu M.S. (47), koji je u toku prepodneva uhapšen, podneta je krivična prijava za teško krivično delo protiv zdravlja ljudi za koje je predvidjena zatvorska kazna do 12 godina, izjavio je danas pokrajinski sekretar za zdravstvo Zoran Gojković na konferenciji za novinare u Palati Srbije.\nGojković je istakao da je u Gerontološkom centru u Nišu od 256 štićenika na koronavirus pozitivno 140 štićenika i četri zaposlena, i dodao da je u toku testiranje još jednog broja zaposlenih.\nOn je rekao da je takva situacija u Gerontološkom centru posledica "na žalost veoma neprofesionalnog odnosa i nepoštovanja propisa".\n"Ustanovili smo čitav niz nepravilnosti u radu centra koje su dovele do ovakog velikog broja zaraženih. Dozvoljavane su posete štićenicima od strane rodbine i dozvoljavani su izlasci štićenika vam centra, što je od samog starta epidemije bilo zabranjeno", izjavio je Gojković.\nPrema njegovim rečima, postoje indicije da su se u početku infekcije krili simptomi bolesti kod nekih korisnika.\nOn je istakao da to što se dogodilo u Gerontološkom centru u Nišu pokazuje da sve mere koje je država uvela nisu restriktivne same po sebi i možemo da vidimo šta može da se dogodi kada ih pojedinac ne poštuje.\nEpidemilog Branislav Tiodorović je izjavio da je u toku prebacivanje štićenika i zaposlenih Gerontološkog centra u niški Klinički centar.\n"Svi oboleli imaju trenutno laku kliničku sliku, ali kako se radi o starim ljudima sa velikim komorbiditetima, sada je bitka za njihove živote", izjavio je Tiodrović.\nOn je kazao da to što se dogodilo u Gerontološkom centru jeste neočekivano i predstavlja veliki udar, ali da Klinički centar Niš ima dovoljno kapaciteta da zbrine sve obolele.\nTiodorović je dodao da u novoj zgradi niškog Kliničkog centra ima mesta za još 460 pacijenata.\nU Kliničkom centru Niš danas do 15,30 časova zbrinuto je 260 pacijenata, i to 201 pacijent u starim klinikama Kliničkog centra, a 59 u novoj zgradi te ustanove.\nOd ukupnog broja obolelih od koronavirusa, 20 pacijenata je priključeno na respiratore i oni se nalaze u jako teškom stanju.\nU privremenoj bolnici u hali Sportskog centra "Čair", hotelu "Centroturist", studentskom domu Medicinskog fakulteta i Domu učenika srednjih škola kod gimnazije "Svetozar Marković" trenutno su hospitalizovana 462 pacijenta svi lakom kliničkom slikom ili bez simptoma, navedeno je u izveštaju Kliničkog centra Niš.


ZAKON O FISKALIZACIJI: Fiskalne kase nepotrebno opterećenje za škole jezika, programiranja, web dizajna\nPod ovom šifrom delatnosti registrovane su firme koje se bave svakim vidom edukacije koji se ne odvija u normalnim školama ili predškolskim ustanovama. To su škole jezika, web dizajna, škole programiranja, znači svaka vrsta edukacije potpada pod tu šifru, a sama ta delatnost je specifična jer se može raditi i online, van sedišta i radi se devet-deset meseci godišnje, a ne cele godine zbog raspusta, što znači da ne donosi prihode tokom svih 12 meseci godišnje, objašnjava zastupnik Udruženja “Zaštitnik preduzetnika i privrednika Srbije” Milena Amon.\n“Besmisleno je za ove kategorije uvoditi fiskalne kase jer se svi ti časovi, kursevi i slično plaćaju virmanski, putem uplatnica, m-bankinga, n-bankinga, tako da tu skoro da nema keša u opticaju. Apsurdno je opterećivati takvu delatnost ovom vrstom obaveze i nametanjem dodatnih mesečnih troškova, kada je već sve transparentno. Sve te uplate ležu na račun i vidljive su, tako da se ne postiže ništa novo. Sa druge strane, sve te delatnosti vrlo lako mogu da pređu na crno tržište, i to je nešto što bi korisnicima odgovaralo jer bi im naknade bile niže i ne bi bilo nameta”, kaže ona.\n“Zbog svega navedenog smatramo da će nepromišljena primena ove obaveze pogurati mnoge delatnosti na crno tržište, a mi se protiv toga borimo. Hoćemo da sve bude uređeno i da svi budu u legalnom sistemu”, zaključuje ona.\nIzvor: Vebsajt Biznis, Marija Jovanović, 10.12.2021.


Izbeglice i EU - rešenje blizu?\nIzbeglice i EU – rešenje blizu?\nM. D.\t 4. marta 2016. 14:10\nTri dana pre samita Evropske unije i Turske u Briselu pojačavaju se diplomatski napori da se pronađe zajednički jezik i dođe do plana za rešenje najveće izbegličke krize koja pogađa Evropu od Drugog svetskog rata.\nBroj izbeglica koji iz Turske stižu u Grčku svaki dan je sve veći – trenutno ih celoj zemlji ima oko 32.000, a na prelazu Idomeni prema Makedoniji 11.000.\nZa to vreme u Evropi se “lome koplja” o tome da li po svaku cenu očuvati Šengenski sporazum ili zatvoriti granice, kako smanjiti priliv izbeglica i kako pomoći balkanskim zemljama duž izbegličke rute.\nFrancuska i Nemačka saglasile su se da bi izbeglice koje beže od rata u Siriji trebalo da ostanu u tom regionu i da Evropska unija mora da zaštiti svoje spoljne granice, izjavili su danas francuski predsednik Fransoa Oland i nemačka kancelarka Angela Merkel posle sastanka u Parizu.\nOland je ocenio da Francuska i Nemačka deluju “u istom duhu i sa istom voljom” u rešavanju migrantske krize i poručio da će Francuska, kao što je i obećala, prihvatiti 30.000 migranata.\nPredsednik Evropskog saveta Donald Tusk privodi kraju intenzivnu višednevnu turneju u okviru koje je već obišao Beč, Ljubljanu, Zagreb, Skoplje i Atinu.\nOn danas boravi u Turskoj, a popodne stiže u Beograd.\nTusk je u četvrtak u Ankari rekao da je broj migranata koji preko Egejskog mora dolaze na teritoriju Evropske unije iz Turske “i dalje je previsok”.\n“Saglasili smo se da je priliv izbeglica i dalje previsok i da je neophodna dalja akcija”, rekao je Tusk u Ankari na zajedničkoj konferenciji za novinare sa turskim premijerom Ahmetom Davutogluom.\nOn je istakao da je na Turskoj da odluči na koji način je najbolje da postigne smanjenje tog priliva.\nTusk je naglasio da sa Turskom nisu dogovoreni “nikakvi brojevi” o merama za smanjenje priliva nelegalnih migranata u Evropu i poručio da je cilj da se “potpuno eliminiše taj fenomen”.\nDavutoglu je, s druge strane, ocenio da će se priliv sirijskih izbeglica, koji u Evropu dolaze iz Turske, smanjiti ukoliko sporazum o prekidu neprijateljstava u Siriji ostane na snazi.\nTusk se našao na udaru kritika UNHCR zbog upozorenja ekonomskim migrantima da ne dolaze u Evropu.\nŠef predstavništva UNHCR za Evropu Vensan Koštel, kritikovao je danas taj pristup, istakavši da većina njih dolazi iz zona sukoba, a ne u potrazi za poslom.\nU međuvremenu, UNHCR je danas predložio šefovima država članica EU plan u šest tačaka za rešavanje izbegličke krize, upozorivši da se situacija naglo pogoršava u Grčkoj gde je “zarobljeno” oko 30.000 ljudi.\nPredlog agencije UN za izbeglice uključuje i uspostavljanje centara EU u svakoj državi članici koji bi trebalo da “preuzmu odgovornost u ime cele Evrope za registraciju ljudi njihovo raspoređevinja prema dogovorenom sistemu”, izjavila je na konferenciji za novinare u Ženevi portparolka UNHCR Melisa Fleming.\nBritanski “Fajnenšel tajms” piše da je EU blizu prelomnog dogovora s Ankarom po kojem će svi migranti koji nisu iz Sirije, a stignu do grčkih ostrva, biti vraćeni u Tursku, dok grčka agencija ANA tvrdi da je Turska već pristala da prihvati povratak ekonomskih migranata.\nGrčka agencija se poziva na izvore EU koji su joj danas kazali da će ovakva odluka Ankare biti uključena u izjavu sa samita EU-Turska koji se u ponedeljak održava u Briselu.\nZa to vreme, Austrija i Nemačka se i dalje se spore oko politike prema izbeglicama, pošto Beč dnevnim kontingentima želi da zaustavi talas izbeglica, a Berlin to kritikuje tražeći dalju politiku otvorenih vrata.\nAustrija odbacuje kritike iz Nemačke i tvrdi da je Berlin odavno uveo kvote za prihvat izbeglica.\nNemačka vlada je saopštila da ne ograničava ulazak izbeglica i da ne “deluje na osnovu dnevnih kvota”.\nU međuvremenu, oglasio se i makedonski ministar spoljnih poslova Nikola Poposki pozvavši susednu Grčku da premesti hiljade migranata zaglavljenih na svojoj strani granice u adekvatnije prihvatne centre.\nMinistar spoljnih poslova Austrije Sebastijan Kurc poručio je da će Beč učiniti sve što može da pomogne makedonskoj vladi u izbegličkoj krizi, te da će na makedonsku granicu poslati 20 policajaca dok austrijsko Ministarstvo odbrane razmatra i mogućnost upućivanja vojne podrške Makedoniji.\nUpitan kako vidi ulogu Grčke u budućnosti kad je reč o rešavanju izbegličke krize, Kurc je izrazio očekivanje da će Grčka obezbediti spoljne granice na Egejskom moru uz pomoć EU i pružiti sklonište, hranu i medicinsku negu migrantima i izbeglicama koji se trenutno nalaze u toj zemlji.\nSrbija je jedna od zemalja izbegličke rute, a predsednik Republike Tomislav Nikolić kaže da očekuje kulminaciju migrantske krize, ali da je država dobro organizovana i spremna na izazove.\nAlbanski premijer Edi Rama poručio je da njegova zemlja neće dizati zidove, premda neće ni otvarati granice za izbeglice.\nMađarski premijer Viktor Orban kaže da je Mađarska prva država koja je preduzela nezavisnu akciju kako bi suzbila ilegalnu migraciju i jedna je od najzaštićenijih članica EU.\nBolje je da pojedinačne zemlje nezavisno preduzimaju akciju nego da evropska zajednica sedi skrštenih ruku, rekao je Orban radiju Košut.\nOn je izrazio zbunjenost odlukom Grčke da dopusti milione nekontrolisanih ulazaka iz Turske i ocenio da je nemoguće razumeti zašto Grci prevoze migrante sa ostrva do kopna, prenosi MTI.


27.03.2020 u 18:29\nSeverna Makedonija postala punopravna članica NATO-a\nSKOPLjE - Severna Makedonija je popodne postala 30. članica NATO-a, izjavio je ministar spoljnih poslova Nikola Dimitrov. On je sa ambasadorkom SAD u Skoplju Kejt Meri Berns video vezom „prisustvovao” deponovanju Instrumenta za pristupanje Severne Makedonije Severnoatlantskom dogovoru, prenosi Beta. Taj dokument je u Stejt departmentu deponovan preko ambasade Severne Makedonije u Vašingtonu.„Sa ambasadorkom SAD sam bio svedok poslednjeg koraka na našem putu u NATO, koji je započeo 1993. Put od 23 godine je završen sada, pre nekoliko sekundi i mi smo praktično od ovog trenutka 30. članica NATO”, rekao je Dimitrov onlajn izjavi u 17.00. Šef diplomatije Severne Makedonije ja najavio da će u ponedeljak, 30. marta, makedonska zastava biti podignuta u sedištu NATO u Briselu i u komandi\n11.03.2020 u 15:00\nPrvi potpredsednik Vlade i ministar spoljnih poslova Ivica Dačić primio je danas novoimenovanog šefa NATO vojne kancelarije za vezu u Beogradu, brigadnog generala Tomaza Vitalea. Na sastanku je istaknuto da Srbija i NATO dele interes očuvanja mira i stabilnosti u regionu, kao i opredeljenje za dalje unapređenje partnerske saradnje u svim sferama od zajedničkog interesa, uz puno poštovanje politike vojne neutralnosti Srbije, navedeno je u saopštenju. Izraženo je obostrano zadovoljstvo dinamikom političkog dijaloga na najvišem nivou, kao i praktičnom vojnom i civilnom saradnjom u brojnim oblastima u okviru programa Partnerstvo za mir, sa više od stotinu partnerskih aktivnosti koje se realizuju na godišnjem nivou, prenosi Tanjug.\n07.03.2020 u 11:16\nNATO u bici za Nobela\nSpecijalno za „Politiku” Oslo – Za ovogodišnju Nobelovu nagradu za mir, najprestižnije svetsko priznanje, nominovano je 317 kandidata, od čega 210 uglednih i uticajnih pojedinaca i 107 međunarodnih organizacija, pokreta, udruženja, saopštio je norveški Nobelov institut u Oslu nakon što je 31. januara istekao rok za kandidature. To i nisu najveće i najbrojnije nominacije do sada, jer je rekord postignut 2016. godine, kad je u Nobelov komitet u Oslu pristiglo 376 kandidatura. Petočlani norveški Nobelov komitet već decenijama drži u strogoj tajnosti imena kandidata, kao i onih koji podnose nominacije, a po statutu komiteta, podaci o nominacijama čuvaju se 50 godina. Međutim, kao i svake godine, novinari posebnim kanalima uspeju da bar delimično „dešifruju” tajnu i iznesu spekulacije ko\nNATO ne namerava da razvija poverenje s Rusijom\nHELSINKI – Odsustvo odgovora NATO na predloge Rusije o merama bezbednosti i izgradnje poverenja ukazuje na to da Alijansa nije spremna da sarađuje sa Rusijom po pitanju deeskalacije tenzija, izjavio je danas šef ruske diplomatije Sergej Lavrov. „Razgovarali smo o našem dijalogu sa državama članicama NATO o pitanjima bezbednosti, jačanja poverenja i obelodanili kakve smo predloge dali NATO na razmatranje pre više od godinu dana, a na koje nikada nismo dobili odgovor”, rekao je Lavrov na zajednickoj konferenciji za novinare sa svojim finskim kolegom Pekom Havistom, prenosi Tanjug. On je dodao da se na osnovu toga može zaključiti da NATO ne planira da sa Moskvom razvija i primenjuje konkretne mere za deeskalaciju napetosti i jačanje poverenja, prenosi TAS.


Liga Evropa - Dnevni list Danas\nPočetna » Liga Evropa\nFudbaleri Crvene zvezde će u plej-ofu kvalifikacija za Ligu Evropa igrati protiv pobednika meča u kojem se sastaju slovenačko Celje i Ararat iz Jermenije, odlučeno je danas žrebom u Nionu.\nLukaku: Inter želi trofej Lige Evropa\nFudbaler Intera Romelu Lukaku rekao je da je cilj njegove ekipe osvajanje Lige Evropa, ali da je Sevilja favorit u finalu.\nFudbaleri Intera plasirali su se u polufinale Lige Evropa, pošto su večeras u Diseldorfu pobedili Bajer Leverkuzen sa 2:1.\nSreća bitnija od prelaznog roka\nMada je bilo jasno da će Evropska fudbalska federacija, saterana u vremenski tesnac između iznuđeno kasnih završetaka nacionalnih takmičenja i novog ciklusa kvalifikacija za ona pod svojom ingerencijom, izabrati maksimalno ubrzanje trke za Ligu šampiona i Ligu Evrope za sezonu 2020/2021. u Crvenoj zvezdi i Partizanu su knedlom u grlu primili vest da će uobičajene dvomeče (sem u plej-ofu) zameniti jedna utakmica.\nPiše: O. N. 19. 6. 2020.\nEvropska fudbalska unija (Uefa) saopštila je danas da su takmičenja u Ligi šampiona i Ligi Evropa suspendovani na neodređeno vreme zbog pandemije korona virusa.\nTadiću kriva opstrukcija\nPrvih 90 minuta šesnaestine finala Lige Evrope bili su po ukusu ljubitelja fudbalske taktike na gol više, jer su 32 tima (skupa) čak 45 puta morala da se vraćaju na centar terena ili 2,8 po meču, pri čemu se ni na jednom nije pucalo praznim „puškama“.\nPiše: O. N. 21. 2. 2020.\nArsenal u Atini juri novo finale\nPošto se zakotrljala u Ligi šampiona došao je red da lopta krene i u slabijem i manje unosnom UEFA takmičenju, jer se večeras na različitim stranama Starog kontinenta igraju prvi mečevi šesnaestine finala fudbalske Lige Evrope.\nPiše: O. N. 20. 2. 2020.\nDa utakmice traju 80 minuta Partizan bi imao predstavnika na žrebanju parova šesnaestine finala Lige Evrope, sledećeg ponedeljka, ali su ga teške individualne greške u finišu oba meča sa AZ Alkmarom koštale prezimljavanja u UEFA takmičenju, gde ga, ruku, na srce, ni najveći optimisti nisu videli na kraju turobne i turbulentne sezone 2018/2019.\nPiše: O. Nikolić 13. 12. 2019.\nDa nisu sami sebi oduzeli tri boda na ključnom gostovanju AZ Alkmaru, pre dve nedelje u Hagu, Partizanovi fudbaleri bi večeras igrali zicer meč za proleće u Ligi Evrope, s realnim šansama da nastave to UEFA takmičenje, jer su istog rivala već „tukli“ u njegovom Nur-Sultanu (2:1), ovako će im psihološki pokretač biti takmičarski prestiž, popravljanje klupskog koeficijenta i jača novčana premija.\nPiše: O. N. 11. 12. 2019.\nRed sjaja, red očaja\nSve što je ove sezone Partizan (na)pravio van Srbije može se svesti na večitu dilemu o polupunoj i polupraznoj čaši.\nPiše: O. Nikolić 29. 11. 2019.\nNismo se uplašili ni Mančestera\nOd početka ovosezonske Lige Evrope, fudbaleri Partizana su između čekića i nakovnja, s oba predmeta u svojim rukama. Sami su zaslužni što su preživeli kvalifikacije, čemu se niko objektivan nije nadao, i što još imaju realnu šansu da dočekaju proleće u tom UEFA takmičenju.\nPiše: O. N. 27. 11. 2019.\nOči pune, a mreže prazne\nMa koliko Srbi voleli da ih slave i veličaju, porazi su uvek samo to – izgubljene bitke za nešto ili nekoga, međutim neki se lakše podnesu od drugih, pa su se tako pristalice Partizana na kraju utakmice trećeg kola Lige Evrope u Humskoj dugim aplauzom zahvalili svojim fudbalerima na onome što su im priuštili tokom, 53 godine čekanog, „rvanja“ s velikim Mančester junajtedom.\nPiše: O. Nikolić 26. 10. 2019.\nMilošević: Da se desi čudo\nFudbaleri Partizana svesni su da im je potrebno čudo da bi u Beogradu u trećem kolu Grupe L Lige Evrope srušili veliki Mančester junajted (18.55, RTS).\nPiše: V. Ž. 24. 10. 2019.\nHavijer Estrada sudi meč Partizan – Junajted\nŠpanski arbitar Havijer Estrada Fernandes sudiće utakmicu u Beogradu izmedju fudbalera Partizana i Mančester junajteda u Ligi Evropa.


46. MEĐUNARODNI FILMSKI FESTIVAL\nU najužoj selekciji programa koji će prikazati takmičenje FEST 2018, našlo se šesnaest filmskih ostvarenja iz Evrope, Azije i Amerike. Među njima su oni koji tretiraju goruće društvene teme, ali i oni koji nam na izuzetan način približavaju ličnosti koje su svojim stvaralaštvom inspirisali generacije.\n46. FEST održava se od 23. februara do 4. marta\nFilm Uvreda libanskog reditelja Zijada Dueirija našao se među ovogodišnjim kandidatima za Oskara za najbolji strani film. Dueiri ne preza od kontroverznih tema uvek turbulentnog bliskog istoka, te ne čudi što je njegov poslednji film već zabranjen u Palestini i Jordanu. Uvreda počinje jednim naizgled banalnim događajem u Bejrutu – Toni, Libanac hrišćanin, slučajno sa svog balkona polije vodom građevinskog radnika Jasera, izbeglicu iz Palestine. Uvrede počinju da lete, a sukob zatim eskalira u fizički obračun, a onda i u sudsku parnicu koja potpiruje tenzije širom grada.\nBiografsko ostvarenje Niko, 1988 italijanske rediteljke Suzane Nikjareli (koja će biti gošća FEST-a) na iznenađujuće autentičan način prikazuje poslednje godine Legendarne Niko, pevačice benda Velvet underground i muze Endija Vorhola. „Danska Helen Miren“, nagrađivana glumica Trine Dirholm, našla se u naslovnoj ulozi gde je pokazala ne samo glumački talenat već i glas vredan divljenja.\nU FEST-ovom glavnom programu našlo se još jedno biografsko ostvarenje – Dovlatov, koje dolazi pravo sa svetske premijere u takmičarskom programu Berlinala. Ovaj film prikazuje četiri dana u životu čuvenog ruskog pisca Sergeja Dovlatova, a naslovnu ulogu tumači srpski glumac Milan Marić.\nPaolo Đenoveze, čiji smo poslednji film, Potpuni stranci (Perfetti Sconosciutti) imali prilike da vidimo na prošlom FEST-u, u Beogradu će predstaviti Pravo mesto. Ovo je adaptacija američke serije The Booth at the end, i prati grupu ljudi koje naizgled ništa ne vezuje, ali koji ulaze u faustovski pakt sa misterioznim čovekom. Odmor u švajcarskim planinama postaje nadrealna noćna mora za jedan austrijski bračni par u filmu Grega Zglinskog, Životinje, crnohumornoj mešavini Linča, Hičkoka i Polanskog.\nGoruću temu migracija obrađuju dva filma takmičarske selekcije – Šarmer iranskog debitanta Milada Alamija govori o imigrantu koji pokušava da obezbedi sebi brak sa ženom iz Danske kako bi mogao da ostane u Evropi, dok Trg Amerika Janisa Sakaridisa povezuje nekoliko priča koje se razvijaju u Atini gde rastući broj imigranata podgreva tenzije.\nIz Hrvatske nam stižu dva FEST-ova veterana sa novim filmovima – Branko Schmidt (Metastaze, Ljudožder vegetarijanac) predstaviće svoj film Agape, a Nevio Marasović (The show must go on, Goran) ostvarenje Comic Sans. Shmidt se hvata u koštac sa kontroverznom temom – pedofilijom u katoličkoj crkvi. Goran Bogdan tumači sveštenika za čiju se naklonost bore dvojica tinejdžera koje glume Denis Murić i Pavle Čemerikić, publici poznati po, za obojicu debitantskom, ostvarenju Ničije dete. Nevio Marasović, jedan od najtalentovanijih mladih reditelja u regionu, predstaviće svoj novi film o grafičkom dizajneru koji kroz niz komičnih i dramatičnih događaja stiče novu perspektivu o međuljudskim odnosima sa svojim ocem, devojkom i drugim bliskim ljudima.\nU takmičarskom programu su i troje iskusnih stvaralaca – Pol Šrejder (Taxi driver, American gigolo) u novom filmu Iskušenik prikazuje patnje sveštenika jedne male crkve (Itan Houk) koga grize savest zbog smrti sina, a njegova vera biva još više uzdrmana kada jedan njegov parohijan izvrši samoubistvo. En Fontejn (Coco before Chanel, The Innocents) režirala je dramu Marvin o sazrevanju jednog mladića u ruralnoj Francuskoj, koja je prikazana u Veneciji u selekciji Horizonti i osvojila nagradu „Queer Lion“. Marta Mesaroš (Diary for my children, Adoption) biće gošća FEST-a i predstaviti svoj novi film Aurora Borealis u kome priča o jednoj porodici, njihovim tajnama i traumama, preplićući dve priče koje se razvijaju u savremenoj Mađarskoj i pedesetim godinama prošlog veka.\n2018-02-17T02:11:17+01:0017 фебруара, 2018|Filmovi|


Teksas želi da pomogne Trampu da pobedi: Tužio je ove četiri države zbog izbornih rezultata! – Naši u svetu\nTeksas želi da pomogne Trampu da pobedi: Tužio je ove četiri države zbog izbornih rezultata!\nObjavljeno 09/12/20 u 23:00\nSavezna američka država Teksas, čiji je cilj da pomogne Donaldu Trampu da popravi rezultate izbora na kojima je pobedio demokrata Džo Bajden, saopštila je da je podnela tužbu protiv država Džordžije, Mičigena, Pensilvanije i Viskonsina pred Vrhovnim sudom SAD, pozivajući se na promene koje su izvršene u izbornim procedurama usred pandemije korona virusa.\nVerovatno dugotrajna tužba, koju je najavio republički državni tužilac u Teksasu Ken Pakston, podneta je direktno Vrhovnom sudu, što je dozvoljeno za određene parnice između država, prenosi “Telegraf”.\nVrhovni sud ima 6-3 konzervativnu većinu, uključujući troje sudija koje je imenovao upravo Tramp.\nOva tužba predstavlja najnoviji pravni napor koji ima za cilj da preokrene rezultate prema kojima je Tramp izgubio od Bajdena na izborima održanim 3. novembra.\nRepublikanski Teksas je optužio izborne zvaničnike u četiri države da nisu uspeli da zaštite glasanje poštom od prevare. Državni izborni zvaničnivi naveli su da nisu pronašli dokaze za takvu prevaru koja bi promenila rezultate.\nDa podsetimo, zbog pandemije korona virusa ove godine je stiglo najviše glasova poštom nego ikada pre.\nTeksas sada traži od Vrhovnog suda da blokira prebrojavanje glasova elektorskog koledža u četiri države – ukupno 62 glasa.\nBajden je skupio dosad 306 glasova, što je premašilo neophodnih 270, u poređenju sa 232 koje ima Tramp.\nTeksas takođe traži da se rok za objavu elektorskih glasova pomeri na 14. decembar.\nProfesor na Univerzietu Džordžtaun rekao je da Teksas nema pravne osnove za ovu tužbu.\nInače Tramp je izgubio sve četiri pomenute države iako je u njima pobdio na izborima 2016. godine.\nAmerički zvaničnik upozorava da Fajzerova vakcina izgleda nije za sve\nZa Srbe korona nije dovoljno važna da bi o njoj guglali, onlajn škola namučila mnoge (VIDEO)


Omladinci FK Napredak u eliti, zajedno sa kadetima - KruševacGrad\nOmladinci Napretka su obezbedili šampionsko mesto u Prvoj ligi, pa će se u narednoj sezoni u Kvalitetnoj ligi Srbije, eliti fudbala za mlađe selekcije, pridružiti kruševačkim kadetima. U poslednjem kolu, narednog vikenda, putuju u Niš ekipi Reala, po overu titule. Uspešne su u minulom takmičarskom ciklusu bile i ostale mlade selekcije\nIza omladinske ekipe FK Napredak je izuzetno uspešna sezona. Nakon što su ligaški deo prvenstva završili sa samo jednim porazom i ubedljivo osvojenim prvim mestom, ispred drugoplasiranog Trajala, dominaciju su nastavili i u plej-ofu, koji je okončan minulog vikenda. Nakon devet utakmica doigravanja, osvojili su šampionat sa 40 bodova, dok je Trajal na kraju sezone četvrti sa 28 bodova. Pozicije ove dva tima potvrđuju da se sa mladim talentima u Kruševcu ponovo dobro radi, što se sada i nagrađuje obezbeđivanjem višeg ranga takmičenja.\nOmladinci Napretka su, naime, prvo mesto već obezbedili (do kraja je preostalo još gostovanje Realu u Nišu) pa će ovaj klub u narednoj sezoni u Kvalitetnoj ligi Srbije, eliti fudbala za mlađe selekcije, imati i kadete i omladince. A to je neosporan dokaz da se u Napretkovoj fudbalskoj školi dobro radi, što je i preduslov za kvalitetnu budućnost prvog tima sa svakako ne malim ambicijama.\nTrajal će u poslednjem kolu gostovati u Popovcu ekipi Budućnosti, ali ni u slučaju pobede neće se moći na tabeli popeti iznad trenutne četvrte pozicije.\nU međuvremenu je, minulog vikenda, završeno prvenstvo u Prvoj ligi RIS, za pionire i petliće. U poslednjem kolu pioniri Napretka su savladali Car Konstantin sa 4:0, dok su petlići deklasirali drugu ekipu niškog Radničkog sa čak 12:1!\nPrethodno su kadeti Napretka završili sezonu na devetom mestu tabele. U Kvalitetnoj ligi Srbije, u najjačoj konkurenciji ovog uzrasta, ostavili su pozitivan utisak, potvrđen i u poslednjem kolu pobedom protiv šampiona Crvene zvezde, pokazujući da će na ovu generaciju talentovanih fudbalera i te kako moći da se računa.\nDa dogovor kuću gradi, najbolji je primer rada sa mlađim kategorijama FK Napredak u Kruševcu\nPosle rezultatskog posta, kadeti su sačuvali status pod dirigentskom palicom Ivana Babića, bivšeg Napretkovog igraća.\nI omladinci su opravdali očekivanja u Kvalitetnoj ligi Srbije.\n– To nam je bio i cilj i imali smo poverenja u kruševacku mlađariju i njihove učitelje. Bilo je uspona, posrtanja ali i prevazilaženja neprijatnih situacija. Drago mi je što smo svi zaslužni za ovaj napredak, a naričito struka i igrači. Samo zajedničkim radom smo uspeli da stignemo na cilj – ističe Zoran Ristić, šef na poslovima razvoja omladinskog sporta u Napretku, a nekada i igtač ovog kluba poznatiji kao Crni bomarder. Karijeru je počeo u bivšem FK 14. oktobar a okončao u susednoj Bugarskoj.\n30.06.2022 0 54\n30. juna 2022., 14:56


Privremeno rešen problem deponije u Beloševcu - iKragujevac\nPrivremeno rešen problem deponije u Beloševcu\nnedelja, 05 april 2015 14:12\nDeponija fabričkog otpada u kragujevačkom naselju Beloševac, na kojoj je za deset dana dva puta izbio požar, posuta je zemljom čime je taj problem privremeno rešen.\nNačelnik uprave za vanredne situacije u Kragujevcu Zoran Kočović u izjavi Tanjugu podsetio je da je požar na toj deponiji, na kojoj se fabrički otpad odlagao blizu dve decenije, prvi put izbio 26. marta, a poslednji put u noći između 2. i 3. aprila.\n"Kada je prvi put izbio požar, 26. marta vatrogasci su ga za vrlo kratko vreme stavili pod kontrolu, a zbog specifičnosti materijala koji je goreo do juče smo imali dežurstva", rekao je Kočović.\nDrgu pit, dodao je, požar je izbio 3. aprila oko jedan sat ujutru i u toku noći je ugašen.\n"Zbog materijala na otpadu, plastike koja gori, kontaktirali smo gradsku upravu koja nam je izašla u susret i obezbedila mehanizaciju, pa smo u saradnji sa vlasnikom parcele fabrikom oružja dovukli nekoliko kamiona zemlje i prekrili deponiji.Time smo sprečili da se širi neprijatan dim i smrad", naveo je Kočović.\nPrema njegovim rečima, cilj je da se nađe mogućnost da se deponija ukloni i kako je rekao, postoji obećanje da će vlasnik parcele sa gradskom upravo naći mogućnost da se problem deponije trajno reši.\nZemljište na deponiji u naselju Beloševac pripadalo je nekadašnjem holdingu "Zastava", a nedavno je, deobom, dodeljeno fabrici oružja. Na toj deponiji odlagan je fabrički otpad, kao što su gume, sunđer, tekstil, plastika i drugo.


- Disk 639 din - Školska (mrežna) verzija - U školskim kompletima -\nOvaj program sada zbog različitih Windows operativnih sistema ima 2 verzije i nalazi se na DVD-u. Isto tako "Moj prvi računar 1 i 2. deo" možete naručiti i na jednom DVD-u.\nSvi tekstovi su praćeni zvučnom podlogom i animacijom ulepšanom virtuelnim učiteljima koji u paru, leteći od teksta do teksta, od crteža do crteža, od fotografije do fotografije, uče korisnike teoriju...\n...o hardveru, softveru, binarnom kodiranju, mernim jedinicama, objašnjavaju im vrste računara i računarskih mreža...\n...plus interaktivni kviz sa 2000 zadataka.\nUz "Moj prvi računar" SVE JE LAKŠE!\nNovi naslov iz edicije Vesela nauka (Vesela matematika, Svet oko nas, Vesela gramatika) užičke kompanije Multisoft namenjen je deci koja prave prve korake u svet računara. U pitanju je zanimljiv, sadržajan i bogato ilustrovan multimedijalni kurs računarstva koji se od sličnih elektronskih kurseva razlikuje po tome što je posvećen deci „od glave do pete”: jednostavan jezik, dobro uobličen interfejs i interaktivni elementi koji drže pažnju čine program potpuno pristupačnim ciljnoj grupi korisnika, kojima tokom rada neće biti potrebna pomoć iskusnijih. - Svet kompjutera


US Open: Odluka do kraja juna - BIGportal.ba\n31 Maja, 2020 31 Maja, 2020 0231\nOrganizatori US Opena razmatraju nekoliko opcija u vezi sa odigravanjem čuvenog teniskog turnira u Njujorku.\nOtvoreno prvenstvo Amerike zakazano je za period između 31. avgusta i 13. septembra ove godine, ali je održavanje istog pod znakom pitanja.\nOrganizatori se trude da urade sve što je u njihovoj moći kako bi se stvari dovele u red i razmatraju čarter letove iz Evrope, Južne Amerike, Bliskog Istoka ka Njujorku kao i testove na koronavirus pre puta.\nSmeštaj tenisera bio bi lokalizovan, telesna temperatura bi se merila minimum jednom dnevno.\nNaravno, publike na US Openu neće biti, što se tiče sudija to će biti svedeno na minimum i niko neće moći da pristupi svlačionicama kada igrači budu trenirali, i moći će da se uđe tek pred sam start meča.\n“Sve dogovaramo u hodu i još uvek nismo nikakvu odluku doneli. Mi smo 150% fokusirani na održavanje turnira najbezbednije moguće i u dogovorenom roku. Imamo mnogo ideja, ali i mnogo odgovornosti pa nećemo naglo donositi nikakve odluke i sve ćemo konačno objaviti do kraja juna”, kaže Stejsi Alaster.\n“Trejd” Barse i Juventusa: Dembele za Pjanića


Članice EPP pozdravile ekonomske rezultate Srbije\nIzvor: RTS, 07.Nov.2018, 21:26 (ažurirano 02.Apr.2020.)\nPredsedniku Srbije i lideru Srpske napredne stranke Aleksandru Vučiću upućene na Samitu Evropske narodne partije (EPP) u Helsinkiju upućene su pohvale za ekonomske rezltate koje je postigla Srbija.\nNa Samitu šefova država i vlada iz redova EPP, Vučić je govorio o potrebi da evropski narodnjaci pobede na predstojećim >> Pročitaj celu vest na sajtu RTS << izborima za Evropski parlament.\nZa stolom pored njih sedeli su kandidati za nosioce liste EPP na predstojećim izborima za Evrospki parlament Manfred Veber i Aleksandr Stub, nemačka kancelarka Angela Merel, predsednik Saveta EU Donald Tusk, predsednik Evrspkog parlamenta Antonio Tajani, kao i predsednik Kipras Nikos Anstasijades.\nPred večerašnji susret, u dvorani u kojoj se održava Samit, visoki funkcioneri EU, među kojima predsednik Evropske komisije Žan Klod Junker, evrospki komesar za proširenje Johanes Han, izvestilac Evropskog parlamenta Dejvid Makalister, te i austrijski kancelar Sebastijan Kurc posebno su se srdačno pozdravili sa srpskim predsednikom.\nMerkelova: Vučić se bori svakodnevno za stabilni Balkan\nIzvor: Večernje novosti, 08.Nov.2018, 01:15\nMerkelova na Samitu EPP pohvalila reforme Srbije i rad predsednika. Šef države razgovarao i sa Junkerom i Tuskom PREDSEDNIK Vučić se na dnevnom nivou bori za stabilnost i mir na Balkanu.To je u sredu uveče u Helsinkiju, na Samitu Evropske narodne partije (EPP), poručila nemačka...


A. J. 22. decembra 2020. 08:09\nĐaci u celoj Srbiji od petka su na zimskom raspustu, a da li će se na nastavu vratiti kako je predviđeno 18. januara i kako zavisi od epidemiološke situacije.\nZbog eksplozije korone u Srbiji stariji osnovci (od petog do osmog razreda) i srednjoškolci su od 30. novembra prešli na onlajn nastavu, a zimski raspust koji je u većem delu Srbije trebalo da bude iz dva dela je objedinjen i prilično je poranio, pa su učionice prazne od 19. decembra do 18. januara, podseća Blic.\nPrema pisanju tog lista, ovom trenutku postoje tri realne varijante za nastavak školske godine, a zavisiće ponajviše od situacije sa koronom koja bude aktuelna u Srbiji sredinom januara.\nPrva opcija je povratak u škole, a da bi to bilo moguće biće neophodno zeleno svetlo Kriznog štaba za borbu protiv kovida 19, odnosno procena da to neće dovesti do drastičnog pogoršanja situacije.\nDruga opcija je nastavak onlajn nastave, koja je takođe sasvim realna opcija koja će važiti ukoliko ne dođe do značajnijeg smirivanja situacije i značajnog pada broja novoobolelih, odnosno nove eksplozije nakon novogodišnjih i božićnih praznika.\nTreća opcija je produžetak raspusta. Ne bi bio ni prvi ni poslednji put da zimski raspust bude produžen za nedelju ili dve. Godinama se to dešavalo zbog gripa čija je udarna sezona upravo u januaru i februaru. A ukoliko dođe do spajanja sa koronom, to bi predstavljalo dvostruku opasnost. Naravno, ova varijanta zavisi od procene da li bi sve ono što bi u tom slučaju bilo propušteno moglo kasnije da bude nadoknađeno, pa čak i eventualnim produžetkom školske godine.\nUhapšen muškarac zbog pljačke pošte u Barajevu\nUhapšen zbog pljačke pošte u Barajevu


Danas bi trebalo da prestane vakcinacija protiv klasične kuge svinja - AgroSmart\nNajave događaja Srbija\nOd danas, 1. oktobra, trebalo bi da prestane vakcinacija svinja protiv klasične kuge svinja (KKS) na najvećem broju farmi u Srbiji. To će, kako se očekuje, domaćim proizvođačima, u dogledno vreme otvariti put za plasman mesa u Evropsku uniju.\nNadležni su nedavno uverili javnost da pojava afričke kuge svinja neće negativno uticati na prestanak vakcinacije protiv KKS , kao i da će se mera vakcinacije zadržati samo u delovima Fruške gore i Morovićkim šumama\nKlasična kuga svinja je zarazna bolest domaćih i divljih svinja koja u zemljama u kojima se pojavljuje nanosi ogromne ekonomske štete stočarsvu kako zbog uginuća životinja tako i zbog sprovođenja veterinarsko-sanitarnih mera. Svrstava se u kategoriju naročito opasnih zaraznih bolesti, prvenstveno zbog toga što se lako širi kroz prijemčivu populaciju svinja i ne poznaje granice, fizičke ili administrativne, navodi s na sajtu Uprave za veterinu.\nU zemljama koje su slobodne od ove opake virusne bolesti, odnosno u kojima je uspešno sproveden program iskorenjivanja, pažnja je usmerena na preduzimanje svih mera sprečavanja unošenja virusa KKS iz drugih zemalja.\nPrestanak vakcinacije je samo prvi korak u dobijanju statusa zemlje slobodne od KKS. Prema podacima Uprave za veterinu nakon prestanka vakcinacije treba da prođe oko godinu dana do podnošenja upitnika Svetskoj organizaciji za zdravlje životinja koja treba da da svoje mišljenje da li su ispunjeni propisani uslovi za nepostojanje određene bolesti. Evaluacija upitnika traje oko šest meseci. U najboljem slučaju tek nakon godinu i po dana od prestanka vakcinacije neka zemlja može da dobije status da je slobodna od ove bolesti.\nInače, klasična kuga svinja u Srbiji je poslednji put registrovana 2010. godine u okolini Sremske Mitrovice.


Preporuka BOŠ-a: Zakonom o radu definisati ugovore o praksama\nTanjug 15. novembra 2019. 12:32\nBEOGRAD – Mladi u Srbiji čekaju na posao u proseku dve godine od završetka obrazovanja, a kvalitetne radne prakse mogu da pomognu da taj period bude kraći.\nTo je na današnjem skupu „Pravni okvir za kvalitetne radne prakse“ kazala programska menadžerka Beogradske otvorene škole (BOŠ) Jelena Manić Radoičić i dodala da „kvalitetna radna praksa“ znači da postoji ugovor, ograničeno trajanje, mentorstvo, ciljeve učenja i da budu plaćene.\nManić Radoičić objašnjava da u našem pravnom okviru ne postoji adekvatan ugovor koji mogu da potpišu „praksodavci“ i praktikanti, te je zato, kaže, neophodno da se u novoj izmeni Zakona o radu, koja se najavljuje za sledeću godinu, nađe i član koji govori o radnim praksama.\n„Beogradska otvorena škola danas organizuje konsultativni sastanak na temu unapređenja kvaliteta radnih praksi. Kada kažem „radne prakse“ mislim na one koje nisu obavezne ili propisane formalnim obrazovanjem, već se na njih mladi samoinicijativno opredeljuju kako bi unapredili svoju zapošljivost, stekli znanja, iskustva i veštine“, navodi Manić Radoičić.\nKaže da je u Srbiji i dalje visoka stopa nezaposlenosti mladih i da se procenjuje da iznosi oko 30 odsto, da mladi čekaju u proseku dve godine od završetka škole do nalaska posla, a da su analize pokazale da kvalitetno ogranizovane radne prakse direktno utiču na povećanje zapošljavanja mladih.\n„Izazov je što u našem pravnom okviru ne postoji adekvatan ugovor koji mogu da potpišu praksodavci i oni koji odlaze na praksu. Zato ćemo danas da razgovaramo o naše dve alternative izmene člana Zakona o radu koje ćemo predložiti socijalnim partnerima, Ministarstvu, poslodavcima i sindikatima da ih razmotre“, objasnila je Manić Radoičić.\nVažno je, dodaje, da se u narednom Zakonu o radu nađe i član koji govori o ugovorima o radnim praksama kako bi se, ističe Manić Radoičić, garantovala zaštićenost mladih na tržištu rada, olakšalo uvođenje programa praksi za poslodavce, ali i kako bi te prakse bile kvalitetnije – da traju ograničeno, budu plaćene, imaju mentora, ciljeve učenja, ugovor.\nDanašnjim skupom obeležen je međunarodni Dan praktikanata, 15. novembar, ali i prikazan njihov položaj u Srbiji.\nNa skupu su izneti i podaci istraživanja Ministarstva omladine i sporta iz 2017. godine o polozaju i potrebama mladih u kojem je istaknuto da 73 odsto mladih koji su učestvovali u programima praksi navodi da je učestvovalo u barem jednom programu bez zaključenog ugovora.\nPodaci iz istog istraživanja iz 2015. godine pokazuju da 50 odsto mladih koji su učestvovali u programima praksi navodi da su bili uključeni u barem jedan program praksi bez mentorstva, 83 odsto bez dobijene potvrde ili pisma preporuke, a 94 odsto bez finansijske nadoknade.


Svetski poznati pijanista, Kemal Gekić, nastupiće u Zrenjaninu posle tri decenije. Organizatori ovog jedinstvenog događaja – Muzička škola „Josif Marinković“, Akademija Umetnosti Novi Sad i udruženje FOTO EXPO, podsećaju da će pijanista nastupiti u Narodnom pozorištu „Toša Jovanović“, 24. aprila u 20 časova.\n– Biće ovo pravi ugođaj za sve ljubitelje klasične muzike, a posebno pijanizma. Zrenjaninska publika imaće priliku da čuje šta je to što Kemala Gekića ubraja u pijanistu svetskog glasa. Poznatim delima Šopena, Lista, predstaviće se zrenjaninskoj publici treći put, kao i delom repertoara kubanskog kompozitora Andres Alena. Prvi put u Zrenjaninu nastupio je 1986. godine u Domu mladosti, a drugi put 1989.u istoj sali, sa tadašnjom Filharmonijom.\nNakon koncerta, narednog dana, profesor Gekić će držati master class u sali zrenjaninske Muzičke škole, što predstavlja posebnu dragocenost za sve učenike, a naročito one koji se muzički obrazuju sviranjem klavira.\n– Neprocenjiva je vrednost ovih predavanja koje, utkano znanjem i iskustvom, profesor Gekić prenosi svojim studentima. Klavir sam završila u njegovoj klasi i svedok sam neverovatnih ideja, rešenja i instrukcija koje smo dobijali dok se uvežbavaju složena dela iz pijanističke literature, kaže za portal I love Zrenjanin Danijela Radaković Derikrava, direktorka Muzičke škole „Josif Marinković“\nTagovi Kemal Gekićkoncert kemal gekićVesti Zrenjaninzrenjanin koncert


Agencija za zaštitu životne sredine - Istinomer\nPočetna Oznaka: Agencija za zaštitu životne sredine\nPodaci Agencije za zaštitu živote sredine su jedini relevantni\nMinistarka zaštite životne sredine o merenju kvaliteta vazduha (Saopštenje, 30. novembar 2021. godine)\nZbog zagađenja se umire, zbog principa se gubi posao\nČak 19 organizacija civilnog društva zatražilo je od Vlade da poništi rešenje o otkazu Milenku Jovanoviću, bivšem načelniku Odeljenja za kvalitet vazduha Agencije za zaštitu životne sredine. U intervjuu za Istinomer, kažnjeni stručnjak kaže da ima previše godina iskustva da bi pristao da zbog osmeha menadžmenta radi ono što je suprotno njegovim principima i intersima građana.\nPrva noć zabrane kretanja nakon 20 časova u Srbiji, 18. marta, sklonila je ljude sa ulica, ali je jedno ostalo - zagađen vazduh. U mnogim mestima, prema podacima sa sajta Agencije za zaštitu životne sredine, samo te noći, kvalitet vazduha svrstavan je u petu kategoriju, odnosno bio je jako zagađen. Da li je izolacija zbog korona virusa, tako, srušila tezu da je za zagađenje u najvećoj meri kriv veliki broj automobila, ili - kako predsednik države voli da kaže - “viši standard građana”?\nVinča: Tanjug javlja, jer mi ne možemo\nDok građani tvrde da Vinča gori i doprinosi već zagađenom vazduhu u Beogradu, iz JKP "Gradska čistoća" uveravaju da na ovom smetlištu nema vatre, već samo dima, a da stanovnici Beograda ne moraju da se brinu zbog zagađenja. Ekipa Istinomera otišla je da proveri šta se zaista dešava u Vinči, ali nam ulaz nije dozvoljen. Sa druge strane, agenciji "Tanjug" danas je bilo omogućeno da snima i fotografiše unutar deponije.


Å arena revolucija - Kozarac.ba\nPredstavnici Omladinske organizacije “Tuto kompleto” iz Kaknja juče oko 10 sati ujutro ofarbali su dijelove zgrade Predsjedništva BiH i tom prilikom lakše povrijedili dva pripadnika Državne agencije za istrage i zaštitu BiH (SIPA) koji obezbjeđuju zgradu, potvrđeno je u MUP-u Kantona Sarajevo.\nKako je saopšteno iz policije, službenici SIPA su povrijeđeni pokušavajući da spriječe farbanje sjedišta kolektivnog šefa države, a pripadnici ove organizacije su nakon incidenta uhapšeni. Pritvoreni su Mladen Tomić (42) iz Kaknja, predsjednik organizacije, te članovi Jasmin Zahirović (23) iz Kaknja, Muhamed Keserović (22) iz Zavidovića, Bojan Radić (20) iz Zenice te Ajla K. (21) iz Zenice.\nU policiji su kazali da su izgrednici zelenom, crvenom i plavom bojom polili zidove zgrade Predsjedništva BiH, a kod ulaznih vrata ispisali “šarena revolucija”.\n“Predstavnici ove organizacije izvršili su ‘šarenu revoluciju’ jer su nezadovoljni radom ove institucije, a organizacija ‘Tuto kompleto’ farabama želi mijenjati bh. društvo”, kazao je sagovornik iz policije.\nIz policije je potvrđeno da su se članovi ove organizacije uoči incidenta pred zgadu Predsjedništva dovezli sa dva vozila – opelom i pasatom, koja su prebačena u garažu MUP-a KS radi vještačenja.\nKako su kazali u policiji, članovi ove organizacije prethodno su obavijestili BHT1 da će izvršiti “šarenu revoluciju” na zgradu Predsjedništva, nakon čega je ekipa BHT1 na mjestu događaja snimila “napad”. Svi uhapšeni danas će biti predati u nadležnost Kantonalnom tužilaštvu u Sarajevu.\nProtest Tribunalu povodom presude Krajišniku